Kezka pertsonaletik kolektibora\notsaila 4, 2015 @ Garazi\n(Azaleko irudia: Kanako Abe)\nEgilea: Ainara Gorostitzu Mujika\nArgitalpena: Elkar, 2012\nGelditu eta ingurura begira jartzeko premiak bultzatuta ekin omen zion Ainara Gorostitzu Mujika kazetariak Aldamenekoa izanen zena idazteari. Baita buruan ostatu hartu zuten galdera geroz eta ugariagoei erantzuteko beharrak ere. Bi urte inguru luzatu zen elkarrizketa-, ikerketa- eta idazketa-prozesua bukatu zuenerako, ordea, liburua are eta pertinenteagoa zen, eta hasierako kezka pertsonala kolektibo, sozial bihurtu zitzaion. Neuk ere kezka kolektibo batetik heldu nion liburuari, gurean gripea bezala hedatzen ari den giro, jarrera eta adierazpen arriskutsuek larrituta, eta hemerotekan kritikarik ez zuela ikusteak eraman nau, berriz, iruzkin hau egitera.\nTene Mujika beka jaso zuen saiakera honek hamar historia eta hamaika pertsona migrante biltzen ditu. Hamar historia dira baina, xehetasunak gorabehera, baditu kolektibo bat(zu)en zantzuak agertzen dituzten konstanteak, edozein pertsona migratzailek bizi ditzakeen egoerak, sentipenak. Aliona, Souad, Anwar, Zuriñe, Chelo eta Armando, Pedro, Claudia, Ana eta Omar, hurrenez hurren, Errumania, Maroko, Palestina, Venezuela, Kolonbia, Nikaragua, El Salvador, Espainia eta Senegaletik Euskal Herrira etorri dira; Angele, berriz, belaunaldi oso batek egin bezala, 1964an Bidarrai betiko utzi eta Kaliforniara joan zen lan bila, eta berarekin eraman zuen garaiko Euskal Herri fededun eta tradiziozalea, egun ere harentzat eternal eta aldagaitz dirauena. Ikor Kotx-en erretratuek eta Xabier Aierdiren hitzaurreak osatzen dute liburua.\nBatzuetan elkarrizketatuen ahotsa nagusi dela eta beste batzuetan erreportaje itxura handiagoz, autoreak ederki hurbiltzen gaitu migratzaile bakoitzaren testuingurura, sorterriari buruzko datu ekonomiko, politiko eta sozialak emanez; herria utzi zuteneko eta batzuetan gaur egungo egoerara garamatza, lagungarri ez ezik jakingarri ere badena. Tonu hurbila darabil, horretarako bere burua kontaketan txertatuz: «Irribarre egin diot, eta lotsaz aitortu egunen batean ikasiko dudala tea hartzen». Halakoetan, irakurlea sukalde barruraino eramateaz gainera, elkarrizketatuaren fisikoaren, jarreren eta keinuen deskribapenaren bidez, agerikoago egiten du gutako edonork ezagutzen duela Claudia, Omar edo Pedro bat. Nabarmena da bestearen diskurtsoa inplizituki bada ere agertu, ‘gu’ eta ‘haiek’ bloke itxuraz mugiezin eta aurkakoak lausotu eta topikoak apurtu nahia. Datuak eman arren, pertsonez ari garenean estatistikak alde batera utzi eta enpatia bilatzeko ahalegina. Ana Murcia elkarrizketatuak aurkezpen egunean esan bezala, dialogorako hartutako denbora, konfiantzazko eta errespetuzko harreman zintzoa sortzeko ezinbestekoa dena, elkarbizitzarako oinarria.\nKonstante batzuk bai, baina aniztasuna aldi berean. Migratzeko arrazoiak politikoak, sexualak, afektiboak eta ekonomikoak dira, Bertolt Brechtek emigrante baino desterratu deituko zituen elkarrizketatuetako batzuk, beraz; gazteenaren eta helduenaren artean berrogeita hamar urteko aldea dago eta sorterria uzten lehenaren eta azkenaren artean lau hamarkada baino gehiago igaro dira. Maila ekonomiko baxukoak dira gehienak, baina bada eroso bizi denik. Azpimarratzekoak dira, besteak beste, Chelo Rincon eta Armando Valbuena errefuxiatu kolonbiarren ekintzailetza itxaropentsua eta erosotasunari arbuioa, aitaren ametsa betetzera Senegaletik etorritako Omar Sarr kale-saltzailearen ibilbide etsigarria, Ana Murciaren begirada zoli eta irribarretsua, Anwar El Hag palestinarraren determinismoa eta koherentzia eta Errumanian farmazia-arduraduna zen Aliona Mocreac literaturazalearen jakin-mina. Migratzaileekiko galderak sortzeaz gainera, haien hitzek euskal herritarron izaerari eta nortasunari buruzko gogoetak ere sustatzen dituzte. Badira kritika zorrotzak etorkinei buruzko aurreiritzi barneratuen, babes instituzional faltaren eta gure ustezko mentalitate ireki eta aurrerakoiaren inguruan. Teoriaren eta praktikaren arteko amildegiaren eta memoria historiko faltaren inguruan. Arrazismoa ez ezik, klasismoa ere gogoetagai izanen dugu, teorizazio espliziturik ez badago ere.\nLiburuaren azalean agertzen den asiarraren historia faltan sumatuko du, beharbada, irakurleak, zehazki, txinatar baten hutsunea; idazleak esana da bukaeraraino saiatu zela Txinatik etorritako norbaitekin elkartzen, baina ez zuela lortu. Elkarrizketatuen kontaketa etena eta digresioz betea laburtu, hori formaz eta kohesioz jantzi eta haien ahotik atera ez denik erantsi gabe ematea ez zen prozesu erraza izanen, baina oro har ez da hutsunerik sumatzen, ezpada aurretik aipatu gabeko zerbait agertzen dela. Haria galarazten ez duten txikikeria apurrak dira, ordea, dagoeneko barruraino sartu zaizkigun bizitza horietan sakonago arakatzeko irrikaren adierazle.\nAldamenekoa II egiteko materiala ez da falta liburua kaleratu eta hiru urtera eta, oraingoan, titulitisarekin atzerrira edozein lan egitera joan behar izan duen euskaldunen bat agertuko litzateke segur aski. Liburuan ongi esaten den bezala, aldamenekoaren aldamenekoa norbera baita.\nTags: ainara gorostitzu, aldamenekoa, liburu iruzkina, migrazioa


Airea tratatzeko unitatea hozteko eta hozteko dorreen ondoan dabil, airea berotzeko, aireztatzeko eta hozteko edo girotzeko prozesuaren bidez zirkulatzeko eta mantentzeko. Unitate komertzial bateko aire-kudeatzailea kutxa handi bat da, berokuntza- eta hozte-bobinez, haizagailu batez, aparkalekuekin, ganberekin eta aire-kudeatzaileari bere lana egiten laguntzen dioten beste zati batzuekin osatutako kaxa handi bat da. Airearen manipulatzailea hoditeriarekin konektatzen da eta airea airea tratatzeko unitatetik hoditeriara pasatzen da, eta gero berriro airearen manipuladorera.\nOsagai horiek guztiak batera funtzionatzen dute eraikinaren eskala eta diseinuaren arabera. Eraikina handia bada, hozkailu eta hozte dorre ugari beharko lirateke, eta zerbitzari gela baterako sistema dedikatu baten beharra egon liteke, eraikinak behar duenean aire egokitua jaso dezan.\nAHUk aire girotuko funtzioak ditu airetik airera beroa berreskuratzeko. Egitura fin eta trinkoa, instalatzeko modu malguarekin. Eraikuntzaren kostua asko murrizten du eta espazioaren erabilera-tasa hobetzen du.\nPlaka beroa berreskuratzeko zentzuzko edo entalpiaz hornitutako AHUa. Beroa berreskuratzeko eraginkortasuna% 60 baino handiagoa izan daiteke\n25 mm-ko panel motako marko integratua, ezin hobea da zubi hotzak gelditzeko eta unitatearen intentsitatea hobetzeko.\nAzal bikoitzeko sandwich panela, dentsitate handiko PU aparrarekin, zubi hotza ekiditeko.\nBerokuntza / hozte bobinak aluminiozko estalki hidrofiloekin eta korrosioaren aurkako estaliekin eginda daude, "ur zubia" modu eraginkorrean ezabatzen dute hegatsaren hutsunean eta aireztapenaren erresistentzia eta zarata murrizten ditu, baita energia kontsumoa ere. Eraginkortasun termikoa% 5 igo daiteke. .\nUnitateak ur alakatu bikoitzeko zulagailu berezia aplikatzen du, bero trukagailutik (bero sentikorra) eta bobina isurketatik erabat isuritako ura kondentsatzeko.\nHartu efizientzia handiko kanpoko errotorearen haizagailua, hau da, zarata txikia, presio estatiko handia, funtzionamendu leuna eta mantentze kostuak murriztea.\nUnitatearen kanpoko panelak nylonezko torloju finkoen bidez finkatuta daude, zubi hotza modu eraginkorrean konponduta, muga-espazioan mantentzea eta azterketa errazteko.\nAtera daitezkeen iragazki estandarrez hornituta dago, mantentze espazioa eta kostuak murriztuz.


Juan Kruz Mendizabal apaiza zigortu du Elizak, sexu abusuak egotzita\nUrt 11, 2017\tNork:\tIrutxuloko Hitza\t-\nMendizabal Donostiako Parte Zaharreko San Bizente parrokiako apaiz zenean gertatu ziren abusuak. EITBk zabaldu duenez, beste kasuren bat izan zitekeen ustearekin eta balizko biktimak salaketa jartzera adoretzeko erabaki dute bi gizonek gertatutakoa publiko egitea. Hori jakindakoan erabaki du gotzaindegiak ere salaketen berri ematea. Ohar baten bidez Eliza katolikoak jakinarazi du gertakariak “egiaztatu” ostean, errudun jo dutela Mendizabal eta “zuzenbide kanonikoan jasotako zigorrak” ezarri dizkiotela.\nSalaketa aurkeztu duten bi gizonek euren oharrean azaldu dutenez, Elizako arduradunek hasieratik eman zieten auzitegietara jotzeko aukera, baina era berean zehaztu zieten bazela aukera auzia “elizbarrutian argitzeko”. Hala, “kasu bakanak” zirela pentsatuz eta auzia ahalik eta modu “diskretuenean” eramatearren, ez zuten epaitegietara jo. biktimek kontatu dute Xirimiri Gazte Taldea aisialdiko elkarteko kide zirela gertatu zirela abusuak. Elkarte horretako arduraduna zen Mendizabal.\nGotzaindegoaren arabera, bestalde, Mendizabal “damututa” agertu da egindakoagatik, eta uneotan “tratamentu psikologikoa” jasotzen ari da. Donostiako elizbarrutiak bere aldetik, elkartasuna adierazi die biktimei eta gertatutakoa errepika ez dadin lan egingo duela nabarmendu du.\nDonostiako gotzain Jose Ignacio Munillak iazko martxoan izan zuen salaketen berri, eta handik hilabetera kargugabetu zuten Juan Kruz Mendizabal Kakux, ordura arte Gipuzkoako bikario nagusi zena. Gotzaindegiak zabaldu duen informazioaren arabera, 2001ean eta 2005ean orduan adingabe ziren bi mutili egindako “ukitze desegokiak” jasotzen dira salaketa horietan.\nAuziaren berri jakin ostean, Fiskaltzak jakinarazi du bikario ohiaren auzia ikertzeari ekingo diola Fiskaltzak ere. Diligentziak abiatuko ditu, eta gero, ikerketan ikusitakoaren arabera erabakiko du haren kontrako salaketarik jarri edo ez.


Otamotztrebezia lehiaketa Archives - Otamotz\nEtiketa "trebezia lehiaketa"\nLarunbatean Trebezia Lehiaketako finala jokatu zen Labeaga aretoan. Aurten 60 taldek parte hartu dute eta larunbateko finalean 24 lehiatu ziren. Zigor Torquemada, Ibai Izagirre eta Danel Taboadaren Piratak taldea nagusitu zen. Bigarren postuan Urko Agirrezabal, Alain Gallardo eta Gorka Redolforen Los Nuvis sailkatu zen, hirugarrenean Ekain Izagirre, Naira Barreiros eta\nTrebezia lehiaketaren final arrakatatsua\nIgandean Trebezia Lehiaketaren finala jokatu zuten Labeaga aretoan. Aurten 79 taldek parte hartu dute eta 24 onenak finalera pasa dira. Ane Badiola, June Lopez eta Maren Martinen Best Friends taldea nagusitu da. Bigarren postuan Ainara Elizondo, Iara Etxaniz eta Maren Elgarresta sailkatu dira (Kutxipanda taldea) eta hirugarrenean Maialen Urmeneta, Maren\nWarriors taldeak irabazi du Trebezia Lehiaketa\nIgandean Trebezia Lehiaketako finala jokatu zuten Labeaga aretoan. Lehiaketa honetan hiru laguneko 83 taldek parte hartu dute eta finalean 24 talde onenak aritu ziren. Warriors taldeko Oier, Markel eta Danelek irabazi zuten finala. Azken probara PRA, Otsoak eta Neskak taldeak ere sailkatu ziren. Lau talde hauentzat sariak egon ziren eta\nTrebezia Lehiaketak baditu finalistak\nTrebezia Lehiaketaren seigarren edizioak baditu finalistak. Finala hilaren 26an jokatuko da, 17:00etan, Labeaga aretoan. 83 taldek parte hartu dute eta 24k lortu dute finalerako txartela. Hauek dira: Emotics Neskak (Irati Telleria, Deiane Agirrebeña, Maren Vecino), Amimaliak (Nahia Rodriguez, Itsaso Perez, Kira McCulloch), Horrelakoak gara eta zer (Ane Miren Alustiza, Marta Manuel,\nIraitz Aramendi, Ane Bilbao eta Itziar Zabaletak irabazi dute Trebezia Lehiaketa\nIgandean Trebezia Lehiaketako finala jokatu zuten Labeaga aretoan. 24 taldek parte hartu zuten. Iraitz Aramendi, Ane Bilbao eta Itziar Zabaletaren Gu ta Gutarrak taldea nagusitu zen. Bigarren postuan Super Neskak 1 (Irene Sanchez, Eider Romero eta Iraia Herrero) sailkatu zen, hirugarrenean Hiru Txoritxoak (Lucia Elgarreta, Nahia Rodriguez eta Itsaso Perez)\nEmozioa azkenera arte trebezia lehiaketako final jendetsuan\nPasa den igandean jokatu zen Trebezia Lehiaketako finala Labeaga aretoan. Lehiaketa hau herriko ikastetxeetako haurrei zuzendurik egon da eta erantzun oso ona izan du, ehundaka gaztetxo izan baitira parte hartu dutenak. Igandeko finalean, izena emandako 84 taldeen arteko 24 onenak izan ziren lehian nor baino nor eta azkenean, hainbat proba\nErabaki da zein talde arituko diren Trebezia Lehiaketako finalean\nPoliki-poliki aurrera doa Trebezia Lehiaketa arrakastatsuaren laugarren edizioa, eta kanporaketa guztiak jokatu ostean, erabaki da dagoeneko zein talde arituko diren datorren igandeko final handian. Azkeneko bi asteetan bi kanporaketa jendetsu eta umoretsu izan dira Labeaga aretoan, eta behin talde guztiak oholtzatik pasa ostean, finalean parte hartuko duten taldeak zein izango\n80 haur talde arituko dira igandean Trebezia Lehiaketan\nTrebezia lehiaketa arrakastatsuaren laugarren edizioa igande honetan hasiko da. Lehiaketa honetan LH-ko 2, 3 eta 4. mailetako haurrek har dezakete parte, hiruko taldetan banatuta, eta herriko ikastetxeetako haurrei zuzendurik dago bereziki. Izena emate epea amaitu da dagoeneko, eta aurreko edizioetan izandako bideari jarraipena emanaz talde askok eman dute izena, 80\n34 talde arituko dira datorren igandeko trebezia lehiaketako finalean\nAurrera doa Ezetz Lortu! trebezia lehiaketako hirugarren edizioa. Asteburu honetan jokatu dute azken kanporaketa, bi saiotan banatuta. Gorka Azkarate antolatzaileak esan duenez, Labeaga aretoan egin diren bi saioak «jendetsuak eta umoretsuak» izan dira. Behin talde guztiak oholtza gainetik pasata dagoeneko, erabaki da zein talde arituko diren finalean. Ez ohiko finala\n«Umore ona» eta «giro beroa» trebezia lehiaketako lehenengo kanporaketan\nMartxan da dagoeneko Ezetz Lortu! trebezia lehiaketako hirugarren edizioa. Lehiaketa Urretxuko eta Zumarragako ikastetxeetako Lehen Hezkuntzako (LH) 2., 3. eta 4. mailetako haurrei zuzenduta dago. Aurten, eta Gorka Azkarate antolatzaileetako batek esan duenez, «aurreikuspen guztiak hautsiz», 89 taldek eman dute izena. Partaideek hirunako taldetan hartuko dute parte. Lehenengo kanporaketa joan


Patxi Osa Iciar eta Jose María Oliden Albizu, Zumaiarrak - Aintzinako lanbideak\nPatxi Osa Iciar eta Jose María Oliden Albizu, Zumaiarrak/\nAngel Osa Arrizabalagak gogoan du Patxi, bere aita (1892-1964), 1915ean gutxi gorabehera hondartzaile gisa hasi zela Zumaian. Hasieran egurrezko gabarra bat erabiltzen zuen, 7/8 tona hondar eramateko ahalmena zuena, eta gero 10 tona eramateko prestatu zuen —lanbidez arotza zen—, bidaia bakar batean Eusko Trenbideen bagoi bat bete ahal izateko. Garai hartan bazegoen beste hondartzaile zumaiar bat, Antonio Irigoyen, hain zuzen ere.\nOrioko hondartzaileen antzera, horien lana hondarra jasotzea zen. Ondoren, haien txaneletan zamatu eta deskargatzeko lekuetara garraiatzen zuten.\nGuda Zibila baino lehen, eta bukatu ondoren ere bai, ontzia Narrondo ibaian izaten zuten amarratua “estaketan”, ibaiaren hondoan sartutako zutoinen ondoan, gaur egungo María eta José ikastetxetik hurbil. “Gabarra marea erdian ur gainean zegoenean” arraun egiten zuten “Zubi-txikia” pasa arte, eta han kaian lotzen zuten ontzia, gaur egungo Aita Mari zinemaren parean. Marea behera zegoenean, “Santixo hondartzaraino” iristen zen, bokaleraino.\nEskuinean txapazko gabarra, hura gidatzen zuen San Antonio txalupa motordunaren ondoan.\nOntzia atzealdetik gobernatzen zen 5 edo 6 metroko inguruko arraun bakar bat erabilita. Hondartzaileak, zutik, zingan eginez maneiatzen zuen, hau da, bi eskuez atzera-aurrerako mugimendu azkarrak eginez.\nGabarrak hondarrean hondoa jotzen zuenean, eskuz kargatzen zen palak erabilita. Zeregin horretarako ordubete inguru behar izaten zen. Hondartzaileek hondarra lehorra egotea nahi izaten zuten, era horretan gabarran pisu gehiago sartu eta bere edukiera osoa baliatu zitekeelako. Zenbaitetan, aldeko korrontea izan arte itxaron behar izaten zen, eta une horiek lo egiteko aprobetxatzen zituzten. Ura igotzen zenean hankak bustitzen zizkien eta esnatu egiten ziren. Orduan abiapuntura itzultzen ziren.\nDeskargatzeko lana palekin egiten zen, kaira edo kamioira zuzenean. Arestian adierazi dugunez, lan horrek ahalegin handia eskatzen zuen. Treneko bagoiak ere kargatzen ziren, zenbaitetan tona bat inguruko edukierako kubeta batez hornitutako esku garabia erabilita.\nHondar-eskatzaile nagusienak eraikitzaileak ziren (etxebizitzak, betelanak, telefono-lineetarako zangak eta abar), baserritarrak (baratzeak, “ganaduen azpia egiteko” eta abar). Hondarraren erabileraren adibide gisa Antxon Aguire Sorondok aipatutakoa jar daiteke. Lasarteko zalditokia egiteko, 1916. urtean, 800 hondar bagoi behar izan ziren. Orduan Eusko Trenbideak ekarri zuen hondarra Debatik, garai hartan zalditokitik gertu igarotzen baitzen. Garraio lana 100 egunetan egin zen, garai hartarako errekorrezko denbora izan zena.\n1938/1940. urteen inguruan 6,5 pezeta kobratzen ziren gabarra batek eramaten zuen hondar guztiarengatik. Hamabost urte geroago 100 pezeta kobratzera iritsi zen.\nIrisari, ontzi motorduna hondar-xurgatzaile eta guzti, Mapilleko bueltan. Atzean Uriberri-txiki.\nJosé María Oliden Albizu zumaiarrari (1935) familiatik zetorkion hondartzaile ogibidea, haren aitona, aita eta osabak hondartzaile izan ziren eta. Oso gaztea zela hasi zen etxekoei laguntzen, horiek erabiltzen zituzten 15 tona arteko egurrezko gabarretan lanean.\nHondartzaileek jasotzen zuten ordain eskasa eta, batez ere, Gizarte-segurantzan alta eman gabeko laguntzaile bat kontratatzeak ekar zezakeen arriskua (bi hondartzaile joaten ziren) eta lan aukera berriak zirela eta, 1970. urtean jarduera aldatzea erabaki zuen. Erabili zuen azken ontzia txapazkoa zen eta xurgatzaile batez hornitua zegoen. Negozioan Etxabe anaiek jarraitu zuten, Xarrondo-bekoa baserrikoak, baina urtebete inguru beranduago ibaian itota hil ziren, lanean ari zirela.\nHondartzaile izateko beharrezkoa zen ibaia ongi ezagutzea, eta korronteak batez ere, zenbaitetan handiak eta aldakorrak izaten baitziren. Horretaz gain, eraman handiko pertsona izatea ere komeni zen. Batzuetan oso lo gutxi egiten zuten eta sarri hondartzan aldeko marearen zain egon behar izaten zuten.\nAlak eta gabarrak tradizionalki hainbat ondasun eta produktu garraiatzeko erabili ziren Oria ibaiaren ertzen artean.\nMarea bakoitzeko bi bidaia egiten zituzten (egunero bi bidaia) Santixo-hondartzara, iraupen aldakorrekoak. Dena dela, ohikoena zen 10-15’ ematea harakoan, ordubete gabarra zamatzeko lanean eta 15-20’ inguru bueltakoan. Gauez lan egiten bazuten karburozko kriseilu batez laguntzen ziren. Zenbat eta marea handiagoa izan orduan eta hondar gehiago “sartzen zen” itsasadarrean, eta kasu horretan gabarra kargatu zezaketen uhaitzen kanpoaldeko ertzetik ibili eta itsasora atera gabe, oso arriskutsua baitzen, batez ere gabarra beteta itzultzen zirenean. Batzuetan, gabarrak Santixo-hondartzan hondoa jo eta gero hondarra bildu gabe bueltatzen ziren, itsasoaren egoera kaskartzeko arriskua zegoen eta.\nAhal bazuten, pertz batez hornitutako garabia erabiltzen zuten Zumaiako kaian hondarra deskargatzeko. Lan hori oso gogorra zen palaz egin behar zenean, hondarra zuzenean gabarratik kamioira deskargatuta. Horrelakoetan, kamioia gabarratik ahalik eta gertuen jartzen zen, arrapala jaitsi eta topea jartzen zitzaion. Hala eta guztiz ere, desnibela bi metrokoa edo handiagoa izaten zen. Batzuetan, Bedua eta Oikiaraino joaten ziren, baita Narrondora ere. 1970. urtearen inguruan hondarraren m3 80 pezetan saltzen zuten, eta prezioa 100 pezeta izan zitekeen Bedua edo Oikian entregatuz gero (ibaian gora, 4,5 kilometrora). Laguntzaileek prezio horien portzentaia bat kobratzen zuten.\nOso adierazgarria eta nabarmena da Antonio Oliden Egañaren (José Maríaren aita) egokitzeko gaitasuna (beste lan alternatiben faltagatik edo behartua). Argindarrarekin izan zuen istripu baten ondorioz ezkerreko eskua eta besaurrea galdu ondoren, hondartzaile gisa jarraitu zuen lanean. Arrauna besondoari lotzen zion larru bat erabiliz, eta horrek gabarra gobernatzen laguntzen zion.\nGaur egun, Oria ibaiaren bokaletik hondarra ateratzen da oraindik, baina lehen baino sistema mekanizatuagoak erabiltzen dira. Hondar eskaera handiena eraikuntzatik dator.\nHarea-saltzaile donostiarrak 1961ean, Urumearen bokalean lanean. Kutxa Fototeka.\nOharra: Javier Carballo Berazadik egindako ekarpenak oso baliagarriak izan dira lan hau egin ahal izateko.


Euskaltel: tiivii soluzioa, osoko bilkurak ikusgai jartzeko - Euskaltel Blog\nToki-administrazio guztietan, lehentasunezko helburuak dira komunikazio publikoa eta eskura dauden baliabide teknikoak, ekonomikoak eta giza baliabideak egoki erabiltzea. Eta, hain zuzen, helburu horiek bat datoz merkatuko soluzio berrienen aldeko apustuarekin. Euskalteli, teknologia-aholkulari integrala denez, erantzun berritzaileak eskatzen dizkiozue, eta helburu horrekin bete-betean egiten du bat tiiviik: Cinfo gure bazkide teknologikoaren soluzio bat da, osoko bilkurak edo udalak antolatutako beste ekitaldi batzuk automatikoki grabatu eta eikusgai jartzeko.\nHodeiko bideo-sistema berri bat da tiivii, oso erraza eta automatikoa, eta, hari esker, osoko bilkurak zuzenean ikusi eta entzun ditzakete herritarrek. Behin hura instalatutakoan, 24 orduz egoten da erabilgarri, urteko 365 egunetan, osoko bilkura edo dena delako udal-ekitaldia unean bertan emateko, bai Youtuberen bidez, bai udalaren webgunearen bidez eta bai udalak bultzatutako jardueren berri zuzenean emateko telebista-katearen bidez. .\nEta ez osoko bilkurak bakarrik. Udalbatza-aretoan egiten diren prentsa-ohar eta ekitaldi guztiak eman daitezke, planifikazio zailik egin beharrik gabe.\nZergatik interesatzen zaie bideo adimenduna toki-erakundeei?\nHasteko, herritarrei begira, administrazioei zabalkunde eta gardentasun handiagoa ematen die, eta, gainera, prentsa- eta idazkaritza-sailaren lana errazten du. Izan ere, osoko bilkuraren irudiak automatikoki eskuratu ditzakete, komunikabideetara bidaltzeko edo aktak errazago idazteko.\nBestalde, Interneten telebista-kanal automatiko bat sortzeko aukera ematen duen interfaze bat eskaintzen du, bitarteko teknikoetan inbertitu beharrik gabe eta aldiro ekipo bat grabazio-tokira mugitu beharrik gabe, kameraririk eta errealizadorerik gabe funtzionatzen baitu. Azken batean, denbora eta ahalegina aurrezten laguntzeko zerbitzu bat da, eta udala beste maila digital batera eramaten du.\nBideo-teknologia adimenduna, osoko bilkuren ikus-entzunezko ekoizpena automatizatzeko aukera ematen duena\nOsoko bilkurak grabatzeko eta ikusgai jartzeko zerbitzuak tiivii teknologia erabiltzen du, CINFO gure bazkide teknologikoaren ikus-entzunezko produkzio automatizatuko sistema bat, edukien sorkuntza eta ekitaldien ikus-entzunezko ekoizpena sinplifikatzeko diseinatua. Soluzio honek bideoa prozesatzeko sistema bat eta ekoizpen-mahai bat ditu hodeian, eta adimen artifiziala eta streaming-a erabiltzen ditu oinarrizko teknologia gisa. Zerbitzu jakin batzuk erabilita, egokitu eta pertsonalizatu egin daiteke, udal bakoitzaren beharrei erantzuteko. Ekitaldia zuzenean nahiz eskaripean eman daiteke, eta funtzio hauekin osa daiteke emisio-zerbitzua:\nKideren batek osoko bilkuran modu presentzialean egon ezin badu, urrundik parte hartzeko aukera ematen dio sistemak.\nWebgune baten bidez, ekitaldia erabiltzaileen nahiz komunikabideen esku utz daiteke, eta zinegotzi bakoitzaren edo oposizioaren parte-hartzeak indexatu daitezke.\nHedabideentzat klipak sor daitezke, eman nahi diren uneekin.\nBideoteka bat sor daiteke, eta han udalaren bilkura eta ekitaldi guztietako bideoak jaso.\nBeste funtzio aurreratu batzuk, hala nola kamera bat baino gehiagoren bidez eginiko errealizazioa, eta bideoan grafismoak, iragarkia edo lokuzioak sartzea.\nGainera, bideo-akta digitalaren legezko eskakizunera egokitzeko aukera ematen du zerbitzuak.\ntiiviiren aplikazio bakarra ez da osoko bilkurak ematea. Teknologia hori beste eremu edo jarduera batzuetan erabil dezakete udalek, hala nola kultura- eta kirol-ekitaldietan. Gainera, sistema hori eskoletan eta institutuetan ere erabil daiteke, modu presentzialean eskolan egon ezin duten ikasleei klaseak emateko. Zerbitzu aitzindaria da osoko bilkurak modu automatizatuan eta urrunetik emateari eta grabatzeari dagokionez, eta, dagoeneko, zenbait udaletan jarri dute martxan, hala nola Cambadosen eta Zaldibarren.\nEuskaltelek, konfiantzako bazkide teknologikoa izanik, udal bakoitzaren beharretara egokitutako negozio-aukera eta -ereduak eskaintzen ditu. Adimen artifizialean oinarritutako bideo-ekoizpen automatiko eta urrunekoari buruz gehiago jakin nahi baduzu, harpidetu gure buletinera edo jarri harremanetan Enpresen Merkataritza Arloko taldearekin.\nServicios de grabación empresa\nSoluciones tecnológicas empresa\nEtorkizuneko komunikazioak: 5G eta SDWAN Enpresak\nGure dendak aldatzen ari gara, esperientzia paregabea bizi dezazun Enpresak


Rafael Lechowski, gaur, Arrasaten: jazzarekin jantzitako kaleko poeta - Arrasate - Goiena.eus\nRafael Lechowski, gaur, Arrasaten: jazzarekin jantzitako kaleko poeta\nAitziber Aranburuzabala Juldain 2014-07-19 12:00\nHego-Amerikan bira bukatuta, eta Katalunian hainbat kontzertu eginda dator Rafael Lechowski raperoa, gaur, zapatua, Arrasatera. Monterron parkean izango da, 22:30ean; doan (eguraldi txarrarekin Amaia antzokian). Oñatiko Pobresiak bikoteak zabalduko du kontzertua.\nJazza, kontzeptu poetikoaz nahastutako kontzertu bariatua egitera dator eta espazio zabal baten izatea interesgarria iruditzen zaiola dio, aurrez bere musika ezagutzen ez duten zaleak kaptatzeko baliagarriak dira-eta. Sarritan jo izan du Euskal Herrian eta gustuko du bertako publikoa: "Itxura baten publiko hotza, bihotzgabea dela dirudien arren, ikusten edo entzuten duzuena modu barnerakoiagoan bizitzen duzue. Anekdota bitxienak bertakoak ditut, gogoan dut kontzertuaren erdia dagoeneko eginda nuen batetan, publikoa horren geldo zegoela-eta, behetik ondo entzuten ez zela uste nuela. Baina ez zen horrela izan antza, zeren kontzertua bukatu orduko zale mordo bat etorri zitzaizkidan emanaldiagatik zoriontzera, euren bizitzako kontzertutik onena izan zenaren itxura emanaz. Txoke handia da, baina ohituta nago urte askoan bizitoki izan dudan Aragoiko zaleen antz handia duzue. Publiko behatzailea eta lasaia bai, baina inondik inora ere sentimendurik gabekoa" kontatu du Rafael Lechowskik.\nJazz laukotearekin raperoa\nJazz doinuak erritmo hiritarrekin edo urbanoekin fusionatzen duen musika da Arrasateko Udalak, Foru Aldundiaren Gaztemaniak programarekin bat eginda, Monterronera ekarriko duena. Tokian tokiko musikariekin egiten du lan; Monterrongo taularen gainean honako musikariak izango ditu lagun: jazz alorrean eskarmentua duten musikariek osatutako laukotea (Marco Mezquida, pianoan; Miguel Serna, kontrabaxuan; Gabriel Amargant, saxoan; eta Gonzalo del Val, baterian) eta, horiez gainera, DJ bat. "Jazz uneak daude, musikaz lagunduta rapeatutako uneak ere bai, eta baita errezitatutako poesia momentuak ere" dio abeslariak.\nOrdubete eta erdi inguruko kantu zerrendak Donde duele, inspira diskoa eta Larga Brevedad liburua ditu oinarri. "Kantuen artean, martxoan argitaratutako liburuaren hainbat pasarteren moldaketa egiten ditut. Zuzenekoa, musikala besteko literarioa da, beraz. Show intimista, sentikorra, da; oraingoan ez dut publikoaren interakzioa bilatzen, haren hausnarketa baizik" gaineratu du.\nMusikariak eta horien tresnez gainera, ez dute beste osagairik erabiltzen; argiek ere ez dute berezitasunik, entzuleek soinua besarkatzea dute-eta helburu.\nBat-batekoan, jaun eta jabe\nMunduko askotariko herrialdeak izan ditu bizitoki, baina Zaragozan egin ditu urterik gehienak; han eman zituen, musikalki, lehenengo pausuak. "Hip-hoparen etxea da Zaragoza eta horrela hasi nintzen ni ere, 13 urte besterik ez nituela igo nintzen lehenekoz agertokira. Geroago murgildu nintzen poesia eta beste alor batzuetan. Agertokian, lotsagabea izan naiz beti, konplexurik gabekoa, eta inprobisazioa oso garrantzitsua izan da nire ibilbidean. Momentuan sentitzen dudana esaten eta idazten dut beti. Asko zor diot bat-batekoari, asko ikasi dut-eta bertatik. Espektakuluetan beti izan ditut inprobisatzeko uneak, iraupen zehatzik gabekoak, minutu batekoak batzuetan, ordu laurdenekoak, beste hainbatetan" kontatu du.\nEtengabe idazten duen poeta\nNerabea zela hasi zen idazten; aita hil zenean egunkari batetan jasotzen zituen orduko bizipen eta sentimenduak. Oinarrian, garai hartako idatzien antza dutela dio azkenaldian idazten dituenak; kutsu poetikoa duten idatzi pentsakorrak dira. Martxoan argitaratu zuen Larga Brevedad liburua da horren erakusle. Sekulako harrera izan zuen liburuak, 18 astetan Espainiako bost liburu salduenen artean izan da.\nDatozen hilabeteetan, duela sei urte hasi zuen Quarcissus proiektua ateratzeko asmoa duela aurreratu du: "Literatura eta musika batzen ditu. Lan oso arraroa da, kontzeptu berri bat da; finean disko bat den arren, musikaz lagundutako narrazio luzeak dira. Kapitulutan argitaratzeko asmoa dut, proiektua guztiz amaitu gabe dudan arren".\nPolonian jaioa, Espainian hazia\nPoloniarra da izatez, lau urte zituenetik atzerrian bizi bada ere. Gurasoekin Alemaniara erbesteratu zen lehenengo eta Zaragozara joan ziren gero. Handik gutxira hil zitzaion aita, eta harrezkero, mikrofonoa eta idazluma izan ditu minen sendagarri.\nEtxe-aldaketa ugariko bizitza gogorra izan du Lechowskik; hala ere, aitortzen du abertzaletasun sentimendurik ez izateak munduko hiritar izateko aukera eman diola.


Elkarrizketa: Zakaria Sawadogo. (Burkina Faso): Arrazismoa pertsonaren bigarren zerizana dela pentsatzen dut - Euskonews\nBurkina Fasori buruz datu oso gutxi dakigu, orokorrean. Guk Zakariarekin egin dugu hitzordua, eta horri buruz galdetuta, normalean zoritxarreko katastrofe bat gertatu ezean bere jaioterria moduko herriez ez garela oroitzen adierazi digu. Normalean entziklopediako datuak dakizkigu soilik, besteak beste, Afrika erdian mendebaldean dagoen lurraldea da, beste bost herrialde mugakide ditu –Mali, Boli Kosta, Gana, Liber eta Togo– eta hiru ibai nagusik zeharkatzen dute nekazaritzaren motor nagusiak direla esan daiteke. Bizipenetan aberatsa da Zakaria, batzuetan gertakari positiboek hartu dute bere bizitza, tristeagoek besteetan. Berarekin egin dugu hitzordua Gasteizen, eta askotariko gaiez bete dugu solasaldia.\nBurkina Fasokoa sortzez, azken urteotan Gasteizen diharduzu lanean.\nHalaxe da. Hain zuzen ere, AFROren –biztanle afroamerikarren elkartea– bitartez lana aurkitu nuen Gasteizen. Hala, hirira iritsi berri diren etorkinekin egoten naiz harrera etxeetan, eta egoera legeztatzeko–eta orientazio lan bat burutzen dut haiekin.\nBaina batez ere pertsona horiek ulertzen saiatzen naiz, hau da, bakoitzak arazo partikularrak izaten ditu eta oso zaila da guztiak zaku berean sartzea, homogeneoak izango balira bezala. Hona iristen dira, kanpotarrak dira eta gehienak afrikarrak gainera, hori egia da. Baina bakoitza mundu bat da eta horregatik indibidualki tratatu behar dira. Hala, ekimen ugari burutzen ditugu elkarrekin integratze prozesua errazagoa egin dakieken. Edozein galdera badaukate, nigana jotzen dute eta ahal dudan neurrian laguntzen saiatzen naiz.\nEz baitira gutxi izango aurkitzen dituzten trabak, ezta?\nEz, zailtasun ugari dituzte hona iristerakoan. Horregatik, normalean lehenengo egiten duguna alfabetatzeko eskoletan izena ematea izaten da, kasurik gehienetan ez dutelako ikasketarik edukitzen. Bestalde, erregularizazio prozesurako zer behar duten jakitea ere nire lana da: kanporatzeko agindua dutenek egoera aldatzeko nora jo behar duten, norekin hitz egin behar duten eta abar.\nZenbat denbora egiten dute iritsi berriek harrera etxeetan?\nAurretik esan dudan bezala bakoitza mundu bat da, eta ezin da orokortu. Hala ere, gure lana haiei ongietorria egitea da, errealitate berriari aurre egiteko oinarrizko ezagutzak eman eta egoera erregulatzen lagundu. Batzuek lehenago uzten dute habia, besteek denbora gehixeago behar izaten dute beren kabuz bizitzeko. Baina ezin izaten dira urtebete baino gehiago geratu etxe hauetan, beraien ostean etorritakoei lekua egin behar baitzaie.\nBestalde, lan hau burutzeko prestakuntza bereziren bat jaso al duzu?\nGizaguneren bidez, Bartzelonako Unibertsitatean izena eman nuen Gatazken artekaritza eta ebazpen alternatibo masterra egiteko. Horrek, harrera etxeetako jendeari laguntzeko balio izan dit, baina batez ere niretzako izan da onuragarria, egoera ezberdinetan sortzen diren gatazkei nola aurre egin eta laguntzerik dudala ikusiz gero zein norabidetan jo ikasi baitut.\nEgoera zailetan daudenei laguntzen diharduzu egun. Baina jakin badakit zuk ere bizipen ugari izan dituzula Burkina Fasotik irten zinenetik.\nHala da; nire bizitzak buelta ugari eman ditu Gasteizera iritsi aurretik. Hain zuzen ere, Burkina Fasotik Algeriako Unibertsitatera abiatu nintzen ikastera. Bertan lizentziatu ondoren, Frantziara joateko aukera eduki eta Sorbonako Unibertsitatean eman nuen izena; han, Komunikazio eta Informazioaren Zientziaren inguruko gradu–ondokoa egiten hasi nintzen. Hala ere, nire bisarekin arazoak nituen, ezen turista gisa joan nintzen, eta ezin zen egonaldi luzerako baimen bilakatu.\nEgoera benetan zaila zen, ezin nintzelako nire herrialdera itzuli; alde batetik ez nekielako zenbat iraun zezakeen Europara itzultzeko tramiteen prozesuak, eta bestaldetik, nire familiari gauzak zailtzea izango litzatekeelako, ez baitzeukaten diru nahikorik paper horien kostua ordaintzeko.\nZoriak hala nahi izan zuelako, egun batean nire herrikide bat ezagutu nuen, eta hark azaldu zidan hona etorri eta paperak egiten nituen bitartean lan egiteko Frantzian baino aukera gehiago eduki nezakeela. Bestea aukera bat litzatekeela ikusi nuen, hau da, behin bertan bizitzeko baimena jasota nire ikasketekin jarraitzeko moduan izango nintzatekeela eta berarekin etorri nintzen Gasteizera.\nAdministrazio kontuek denbora dezente eramaten dutela jakinda, nola izan zen prozesua?\nNire egoera erregularizatzeko Caritasen laguntza eduki nuen. Hona iritsi bezain pronto eskaera egin nuen, nire pasaporte eta bisa iraungiak eraman nituen, eta ez zidaten inongo trabarik jarri. Eta zortzi hilabete igaro zirenean nire txartela eman zidaten.\nOrduan, Frantziara itzultzeko aprobetxatu nuen, ea hasi nituen ikasketa haietatik zerbait berreskuratu nezakeen, bestelako egoera neukalako. Baina ez zen posible izan, nire tutorea dagoeneko beste unibertsitate batetan ari baitzen lanean, eta ezin izan nuen ezer egin.\nBestalde, Euskal Herrira aurrenekoz iritsi zinenetik lan desberdinak egin dituzu, esate baterako, uzta batzen ibilitakoa zara, ezta?\nHalaxe da. Hainbat lekutan aritu nintzen beharrean, besteak beste, Errioxa, Arabar Errioxa, Alfaro, Tutera... Ez zen erraza izan, ez horixe! Noiz edo noiz parkeren batetan ere egin behar izan dudalako lo. Horrelako momentu zailetan ametsak alboratzeko gogoa sartzen zaizu, baina bestalde, oroitzen nuen nire familiak oso medio gutxi zituela, eta edozein modutako lana irtenda ere asko zela beraientzako.\nDenbora batera baina, egoerak apur bat hobera egin eta eraikuntza arloan lan egiteko okasioa eduki nuen, Iruñean. Hiru urtez bizi izan nintzen bertan, 2000. urtetik 2003ra hain zuzen eta kontratua amaitu eta urtebetera –2004an– Gasteizera itzuli nintzen bizitzera.\nEta, zer egin zenuen orduan?\nNire bizitzako etapa bat amaitu zela ikusi nuen, berriro ere ikasteko grina sartu zitzaidan –gogoratu ni Burkina Fasotik irtetearen arrazoi nagusienetariko bat ikasketak izan zirela, eta helburua lortu nahi nuen. Modu horretan, Algeriara itzuli nintzen bertan egindako ikasketak homologatu ahal izateko beharrezkoak nituen paperen bila, eta ongi joanez gero, hemen ikasi ahalko nukeen. Hori ere ezin izan nuen egin, lau urte itxaron beharko bainituen gutxienez erantzun bat jasotzeko... Baina ez nuen amore eman eta Leongo Unibertsitatean Itzulpengintza eta Alfabetizazioari aplikatutako Linguistikaren inguruko master bat egitea erabaki nuen, eta urtebete eman nuen horretan (2005–2006). Ondoren Gasteizera bueltatu nintzen eta gaur egun dudan lana aurkitu.\nItzul gaitezen 1998 urtera. Zein inpresio izan zenuen Euskal Herrira iritsi zinen aurreneko aldian?\nHotz ikaragarria egiten zuela! (barre) Ez, aurreneko aldiz leku berri batetara iristen zarenean dena harrigarria iruditzen zaizu. Esate baterako, euskararekin nire lehenengo kontaktua eduki nuen, eta ordura arte entzundako hizkuntzekin zerikusirik ez zuela ikusi eta bitxia iruditzen zitzaidan. Hemengo jendea ere desberdina da Frantziakorekin alderatuta, esaterako. Lehenengo kontaktuan, hemengoak itxiagoak zarete etorri berriekin, agian ezezagunari diozuen beldurragatik izango da. Denbora igarota, esan behar dut oraingo egoerak ez daukala zerikusirik ordukoarekin.\nBeldurragatik itxiagoak garela diozu. Baina arrazismo puntu bat ere eduki dezakegu nahiz eta onartzea gogorra egiten zaigun?\nNik arrazismoa pertsonaren bigarren zerizana dela pentsatzen dut. Hau da, aurreneko momentu batean ezezagun edo atzerritarra errefusatzeko joera daukagu beti, nahiz eta momentu labur batez izan, mesfidatiak gara. Eta pertsona hori apur bat ezagutu eta ulertzean jarreraz aldatzea da normalena. Niri pasatu izan zait hainbat enpresatan portaera horrekin tupust egitea, baina gerora ez dut inongo arazorik eduki lankideekin.\nOrain, badago arrazismo txarra, eta honek min egitea du helburu. Nahiz eta etorri berri den pertsona ongi ezagutu, eta herri berean normaltasunez bizi eta lan egiten duela jakinda ere, pertsona horren aurka nahita joaten dena da benetako arrazista.\nEta nola ekidin beharko genuke zure iritziz mesfidantza izatearen joera hori?\nIruditzen zait komunikazioa hobetzean dagoela gakoa, ez genuke lehenengo minutuan pertsona bat epaitu behar jakin gabe zer–nolakoa den gizon edo emakume hori, ditugun aurreiritziak beharbada ez direlako errealitatearekin bat etorriko.\nNire lana medio eta jatorri ezberdineko pertsonekin lan egitea egokitu zaidanez –Asia, Amerika, ekialdeko herrialdeetakoak– denok funtsean berdinak garela ikusi dut.\nLehen euskara aipatu duzu, baina hitz egiguzu zeure ama–hizkuntzaz.\nMor? deitzen da etxean hitz egiten dugun hizkuntza eta Ful? eta Dioularen batera herrialdeko hizkuntza nagusia da. Halere, Burkina Fason 50 hizkuntza baino gehiago daude, tribu ezberdinei dagokienak.\nGeroz eta hizkuntza gehiago ikasi orduan eta mundu handiagoa agertu zait nire begien aurrean. Arabiera ikasi nuen, frantsesa, ingelesa, gaztelania, eta nola ez, euskara. Hor ari naiz euskaltegian 2007tik eta oraindik euskaraz hitz egiten dudanik ere ezin dezaket esan! (barre)\nHasi nintzenean egunero burukominez amaitzen nuen, ezen ordura arte ikasitakoarekin zerikusirik ez zuela ohartu nintzen, dela sintaxi edo semantikari dagokionez. Hitz batek gauza ugari esan ditzakeela ikasi nuen, baina baita zerbait txikia esateko hitz asko behar direla ere (barre). Baina dena normala egin zitzaidan eguna ere iritsi zen, guztia ongi egituratua dagoela ikusi nuen, eta hasierako kaosetik hizkuntza organizatu batera iritsi nintzen.\nBerriketan goazen denboran lana eta ikasteko zaletasuna aipatu dugu. Baina zer egiten duzu aisialdian?\nEgia esateko momentu honetan nire bizitzan denbora libre deituko den tartetxo bat sortzeko borrokan ari naiz (barre)! Aipatu dudan guztiaz gain, eskola laguntza ardatz duen talde batean nabil eta horri aisialdi deitu nahiko nioke, ongi pasatzen baitut beraiekin. Lana da, baina beste modu batetan betetzen nau. Eta etorkizuneko asmoetan, agian ikerketaren bat egitea legoke interesen artean.\nHitz egin dezagun kulturei buruz. Burkina Faso eta Euskal Herria, desberdintasun asko al ditugu gure artean?\nBenetan diot elkartzen gaituzten ezaugarri gehiago ditugula urruntzen gaituztenak baino. Halere, noski, kultura bakoitzak bere estereotipoak sortzen ditu, eta baita hezkuntza moduak ere. Normalean esaten digutenaren arabera begiratzen ditugu beste kulturak, eta sarritan ez daukate errealitatearekin zerikusirik, hain zuzen ere, gizarteak modu batean edo bestean funtzionatzeko sortutako usteak izaten dira eta horiek kulturen arteko banaketa sustatzen dute oro har.\nBestalde, esan nahiko nuke etnozentrismoa oraindik ere hezurretaraino sartuta daukagula, gurea kultura onena dela, hain zuzen. Eta pentsatzen dut egun elkarbizitza hobearen aldeko apustua egin nahi baldin badela, etnozentrismo nibelak gutxitu beharko genituzkeela guztiok.\nLehen esan duzun bezala, garen tokikoak izanda ere, ez garelako horren ezberdinak.\nHori da. Beti aurkituko dugu beste kulturekin komunean daukagun zerbait. Eta berdin sinismenekin ere, denek daukate komunean zer edo zer, eta horrek batzeko beharko luke, baina maiz ez da horrela izaten.\nSinismenak aipatzen dituzula, goazen Gabonei buruz hitz egitera.\nEderto. Niri ?jaiak? gustatzen zaizkit, berdin da Gabonak diren, edota arkumearen jaia den...ondo pasatzen dut, eta kito. Gainera, lan egiten dudan harrera etxeetan sinismen ezberdinei dagozkien festak antolatzen ditugu eta guztiek hartzen dute parte. Ezen bertan kristauak daude, baita musulmanak zein bestelako kongregaziotako pertsonak ere eta berdin–berdin eta errespetuz, bakoitzak bere jaia gainerakoekin ospatzen du. Eta aberasgarria da benetan, ezin baitugu arkumearen festa soilik sinesmen hori dutenentzat antolatu, gure asmoa kulturen arteko ulertzea baita eta topikoak alboratu eta errealitatea bizitzen saiatzen gara.\nEta Burkina Fason, nola izaten ziren ospakizunak?\nTxikitatik bertsu bizi izan dut egoera. Gure herrian dena ospatzen dugu, denok gara afrikarrak, akulturatuak, eta familia berean ere erlijio ezberdineko pertsonak bizi dira teilatu berdinaren azpian eta ez dio axola. Ez dakit bizitzeko beste filosofia bat ote den, baina ez daukagu inongo arazorik gure herrikideekin askotariko ospakizunetan parte hartzeko. Elizan egon naiz, meskitatan...\nHorrek norberaren aberastasuna ekartzen baitu soilik, ezta?\nBai noski! Elkar ulertzeko modu asko dauzkagu, eta hori da bat, errespetuz bizitzea.\nAmaitzeko, eta sasoi honetara itzulita eta familia horren urruti egonda, sentimendu bereziak sortzen al zaizkizu?\nNormala den moduan, faltan botatzen ditut familiakoak. Noski, nire familia sortu dut hemen eta horrek beste sentimendu batzuk eragiten dizkit, bi alaben aita naiz, nire emaztearekin bizi naiz... Baina aldi berean, norbaiten semea eta anaia ere banaiz, eta gustatuko litzaidake haiekin igarotzea egun hauek. Zakaria Sawadogo (Kongussi, Burkina Faso) Afrikarra da Zakaria, Burkina Fasoko Bam probintzian jaio eta hazi zen Zakaria. Handik, Goi–Mailako ikasketak egitera joan zen Aljeriara eta bertan lizentziatu zen; ondoren Frantziara abiatu zen gradu–ondoko ikasketak egitera. Egoerak behartuta eta zoriak lagun, Gasteizera iritsi zen 1998an, eta Tutera edo Iruñean lan eta bizi ostean, 2004an Arabako hiriburura itzuli zen. Bai Bartzelonako Unibertsitatean, baita Leongoan ere master bana egin zituen, Gatazken artekaritza eta ebazpen alternatiboa eta Itzulpengintza eta Alfabetizazioari aplikatutako Linguistika hurrenez hurren. Egun, AFRO elkartearen bidez, Gasteizko harrera etxeetan dihardu lanean, begirale gisa.


Film laburren lehiaketa mundiala: bigarren txanpa inauguratu dugu! - Uribe kosta - Hiruka.eus\nHIRUKA 2020-04-03 09:48\nZorionak, Uribe Kostako (eta atzerriko) zinegileok! Joan den astean bolo-bolo ibili zen Euskal Herrian gure film labur lehiaketa, eta zuena da meritua, sekulako artelanak bidali dizkiguzue eta. Tira, bizitzak edo dena delako honek aurrera segitzen du, eta HIRUKAren film laburren lehiaketak (arauak hemen) ere bai. Bigarren txandako parte-hartzaileak ezagutu gura dituzu?\n"Konfinamendua non, nagikeria han", dio esaera zahar ezagunak. Lehiaketaren bigarren aste honetarako hiru bideo baino ez dira ailegatu gure erredakzio birtual berrira, hirurak eder-ederrak hori bai: Egipto, Kontuz eta Konfina D´or. Bejondeiela egileei. Haien artetik aterako dira gaur zortzi ezagutaraziko ditugun saridun biak. Joan den astekoak nortzuk izango diren, berriz, laster esango dugu.\nGaurtik aurrera bidalitako lanak, noski, hirugarren asteko txandan sartuko dira (bai, zoritxarrez hirugarren txanda ere egingo dugulakoan gaude). Askok esan digute badabiltzala, azken ukitua ematen ari direla, post-produkzioa konplikatu zaiela... Ejem, ejem. Hala bedi. Bitartean, ohar bat: onartzen da ekoiztetxe berak lan bat baino gehiago bidaltzea. Lehenengoa eginez gustura ibili bazinen, animatu eta ez geratu bigarrena egiteko gogoz!\n2. astea (martxoak 26-apirilak 2):


Ogi zapal - Wikipedia, entziklopedia askea.\nOgi zapala ogi mota bat da, orea arrautzopilen antzera zabaltzen dena. Orearen ezaugarria, ore amarekin eginda ez egotea da, eta legami oso gutxi erabiltzen du. Ogi zapalek, lodiera txikia izaten dute, milimetro batzuetatik zentimetro gutxiraino.\nogi eta plater\nirina, ura eta gatz arrunta\nYufka turkiarra dürumaren prestaketan erabilia\nOgi mota hauen artean sartzen da Euskal Herria egiten den taloa.\nOgi zapala Antzinako Egipto eta Sumerren jada ezagutzen zen. Beharbada, ogia egiteko modurik zaharrena da, egiteko erarik sinpleena baita. Antzinatean, labeetako hormen aurka zanpatzen zen, forma honekin geratuz. Ogi zapal batzuk, oso antzinako kulturetara loturik daude, Matza ogia judutarrekin gertatzen den bezala.\nHainbat herrialdeetako adibideakAldatu\nEuskal Herria: Taloa\nEgipto: Aish Mehahra\nIran: Barbari ogia, Sangak, Taftoon ogia\nTurkia: Bazlama, Yufka, Pide ogia\nIndia: Bhakri, Bhatura, Chapati, Luchi, Puri\nSri Lanka: Papadum, Paratha\nTxina: Bing, Green onion pancake, Laobing, Sanchuisanda (Qiangen Txinako hainbat herritan)\nItalia: Focaccia, Pizza (ogi zapaltzat hartzen da)\nThailandia: Khanom buang\nSuedia: Knäckebröd, Tunnbröd\nEkialdeko Mediterraneoa: Lavash\nEskandinavia: Lefse, Crisp bread\nAsia erdialdea eta hego-ekialdea: Naan\nEkialdeko Mediterraneoa eta Ekialde Hurbila: Pita ogia\nAsia erdialdea eta azpikontinente indiarra: Roti\n(Ingelesez) Ulmeko Ogiaren Museoa Ulm


Euskararen bilakaera historikoa liburu batera ekarri dute | El Correo\nZurekinEuskararen bilakaera historikoa liburu batera ekarri dute\nEuskararen bilakaera historikoa liburu batera ekarri dute\nLiburuaren aurkezpena. / Irekia\n'Euskararen historia' liburua aurkeztu dute Jaurlaritzak eta Euskal Herriko Unibertsitateak elkarlanean, publiko zabalarentzako oinarrizko erreferentzia eskaintzeko asmoz\nAMALIA IBARGUTXI Sábado, 12 mayo 2018, 00:36\n'Euskararen historia' liburua aurkeztu dute Jaurlaritzak eta Euskal Herriko Unibertsitateak elkarlanean. Historiaurretik gaurdaino euskarak bizi izan duen bidea biltzen du liburuak, baita mendeetan zehar beste hizkuntza batzuekin izan duen harremana ere. Eusko Jaurlaritzako Kultura eta Hizkuntza Politikako sailburu den Bingen Zupiria sailburuarekin batera, aurkezpenean izan dira Miren Dobaran Hizkuntza Politikako sailburuordea, EHUko Arabako Campuseko errektoreorde den Iván Igartua, eta EHUko Hizkuntzalaritza Indoeuroparreko katedradun eta liburu honen egile eta editoreetako bat den Joaquín Gorrochategui.\n«Mendeetan zehar euskararen berezitasunak hizkuntzalarien eta adituen jakin-mina piztu du gure mugetatik harago, Wilhelm von Humboldtetik edo Louis Lucien Bonapartetik hasi eta Larry Task edo Theo Vennemanneraino. Euskarak teoria anitzak sorrarazi ditu bere sorburuen eta beste hizkuntza batzuekin duen ahaidetasunaren inguruan. Euskararen historiari buruzko ikuspegi zabala eta zehatza eskaintzea da obra honen asmoa, eta gai honetan aditu nagusi direnak jardun dira lanean. Gainera, liburuki bakar batean bildu dira euskarak historian zehar bizi izan dituen aldi desberdinak», adierazi du Zupiriak.\n'Euskararen historia' talde-lan handi baten emaitza da, non aditu desberdinek parte hartu duten hizkuntzaren eboluzioaren fase bakoitzean. Eusko Jaurlaritzako argitalpen-zerbitzuak kaleratutako liburu hau osatzen duten kapitulu desberdinetan aditu bakoitzak zehaztasunez eta era ordenatu batean jaso du euskararen historiari buruzko gaur egungo ezagutza, eta berriro ikertu beharreko alderdiak ere identifikatu ditu. «Erreferentziazko historia bat lantzen saiatu gara, bere izaeran eta bere oinarri teoriko/metodologikoetan gure inguruneko hizkuntzetarako dauden historien antzera», esan du Igartuak.\nEuskararen historiako erreferentzia-liburua\nEuskararen bilakaera historikoa baldintzatu izan duten faktore nagusiak aztertu dituzte. Liburua osatzen duten kapituluek antzeko egitura dute irakurketa errazteko. Hala, kapitulu bakoitzaren hasieran, izaera historiko orokorra duen sarrera bat eskaintzen da, eta ondoren, kapitulu bakoitzak euskararen zabalkuntzari buruzko informazioa eskaintzen du. Kapitulu bakoitzean euskararen historia jarraitzeko datu linguistikoak ere aurkezten dira, emaitza historikoak ateratzeko datu horiek nola erabiltzen diren adieraziz.\nAzkenik, historian zehar euskara bere inguruneko beste hizkuntza batzuekin lotu izan duten erlazioak aurkezten dira: komunitate linguistikoen arteko kontaktu-egoerek komunitate horien historia baldintzatzeko joera dute, eta hori bereziki antzematen da euskararen kasuan. Kapitulu guztietan ez bada ere, atal espezifiko batek garai edo aldi bakoitzari dagozkion ideia linguistikoak eta garapen gramatikografikoa ere aztertzen ditu.\nEuskararen historiarako oinarrizko erreferentzia bat eskaintzea da liburuaren helburu nagusia, eta publiko zabala du helburu. Azaldu dutenez, «alde batetik, euskal filologiako ikasleek obra bat behar zuten, euskararen historiaren inguruan metatutako jakintzak egokiro antolatuko zituena. Halaber, ikertzaileak sintesi baten zain zeuden, euskararen bilakaeraren esparru orokor bat finkatuko zuena eta denboran zehar gertatzen joan diren aldaketei buruzko garrantzizko informazioa emango zuena. Azkenik, euskaran interesa zuen edozeinek halako liburu bati etekina aterako liokeelako ustea bazegoen, lanak era ordenatu eta erakargarrian laburbiltzen baitu euskararen bilakaera mendeetan zehar».\nJoseba A. Lakarrak (UPV/EHU) ikertu du; antzinatea Joaquín Gorrochateguik (UPV/EHU) sinatutako kapituluaren aztergaia da; Patxi Salaberrik (UPNA) Erdi Aroko euskara aztertu du; eta Céline Mounole (UPPA-IKER) eta Joseba A. Lakarra (UPV/EHU) euskara arkaikoa (1400-1600) aztertzeaz arduratu dira. Euskara zaharrari eta modernoari dagokienez, muga kronologikoak 1600 eta 1745 urte bitartean finkatu dira. Aldi hori batera aztertu dute Céline Mounolek eta Ricardo Gómezek (UPV/EHU). Blanca Urgellek (UPV/EHU) aurreneko euskara modernoaren analisia egin du, 1745 eta 1876 urte bitarteko aldiari dagokiona, eta bigarren (edo azken) euskara modernoaren inguruko azterlana, 1745 eta 1876 urte bitartean hedatzen den aldikoa, Iñaki Caminok (UPV/EHU) egin du. Azkenik, Pello Salaburu (UPV/EHU) arduratu da gaur egungo euskara aztertzeaz.\nGainera, nabarmendu beharra dago Mikel Aizpuru, Juan José Larrea eta Xabier Zabaltza historialarien parte-hartzea guztiak UPV/EHUkoak obraren kapitulu desberdinei egin dieten ekarpenagatik.\nBingen Zupiria, Upv, Euskera\nRubén Blades, Gary Clark Jr., Mikel Erentxun, Izaro eta Morgan, Donostiako Heineken Jazzaldian Erizaintzari bultzada eta ospea eman behar zaiola dio Jaurlaritzak


5 Beautiful Rivers Europako To arakatu | Save A Train\nHasiera > Bidaia Europan > 5 Beautiful Rivers Europako To arakatu\nIrakurketa Ordua: 5 minutu(Azken aldaketa On: 28/12/2019)\nEz daude asko garraiobide trena baino hobeto, baina ibaiaren crucero dator nahiko hurbil! luxuzko eta lasai da Bide ezagutzeko Europe gutizia, hiri ikusten, eskualde, eta ikuspuntu berri batetik Herrialde. arakatzeko dezakezu intrigazkoa helmuga Hori daiteke bestela opor ibilbidea batetik galduak. Ez da harritzekoa, beraz, jende askok aukeratu ibilbidea eszeniko ikusteko 5 Beautiful Rivers Europako To arakatu!\n1 of the 5 Beautiful Rivers gehienak Europan: Danubio\nLuzera: 1,783 mila / 2,870km\nIbilbidea: Alemanian – Oihan Beltza Beltza Itsaso\nHartu bat Danubio ibaiaren crucero gozatzeko aukera historian bada, food dotoreak, eta esperientziak ahaztezina. Amsterdam hirian modernoan zehar bidaia Mendebaldeko Europa Danubio pixkanaka Ekialdeko Europa joana sartu jaisten on mugarri historiko, hala nola, Salzburg gisa (musika hirian), edo salto off ruina tabernak bisitatu in modan Budapest. Europako ibai Zeharbideak bilduma hau duzu miaketan kanpoan esperientzia berriak betetako espazio oniriko batean, toki, soinuak, Usain eta gastronomia topaketak.\nPassau Trenak to Salzburg\n2 of the 5 Beautiful Rivers gehienak Europan: Rhone\nLuzera: 505 mila / 813km\nIbilbidea: Suitzako Alpeetan Mediterraneo itsasoa to\nRhone ibaia ibai historiko bat da Suitzan eta France eta kanalak esanguratsuenetako bat Europan. Da ez da harritzekoa gure The zerrendan 5 Ederrena Europan ibaiak esploratu.\nDa ibai nagusien bakarrik zuzenean isurtzen du mediterranear itsasoa eta hartu du on da ondo Alpino. Horrek nahiko bere iparraldeko bizilaguna ezberdina da, Rhin, horrek bere ezaugarri Alpino guztia uzten Suitza uzten atzean. eszeniko eta askotan basa Rhone ikastaroa, Uretan bertan isurtzen ezaugarriak, eta bide batez, izan da gizakiak erabiltzen dute guztiak dira formako eskutik mendien eraginak, eskuineko ibai ahotik behera, Bertan sedimentuak Rhone markatzen Alpino glaziar batean Mediterraneoko ur beroagoa sartzen.\n3 of the 5 Beautiful Rivers gehienak Europan: Main\nLuzera: 326 mila / 525km\nIbilbidea: Mainz to Kulmbach, Alemanian\nMain ibaia da 327 mila luze eta ibai luzeena erabat kokatua Alemanian. ekialdetik mendebaldera isurtzen, Main elkartzen Rhin ibaiaren Mainz tan, Alemanian. Main ibaia Upper Frankonia Alemaniako eskualdean hasten; ordea, ibaian soilik jotzen da artean nabigatzea Bamberg eta Mainz.\nin 1992 du Main-Danubio Canal inauguratu, bertan Main eta Danubio ibaiak lotzen. ubidea Bamberg hasi eta Danubio ibaiaren betetzen Kelheim, Alemanian. Hau orain ubide garrantzitsu bat ahalbidetzen bai bidaiari-ontzi eta merkataritza-ontzi txikiagoa North Sea artean bidaiatzeko mendebaldean eta Itsaso Beltzeko ekialdean jotzen da.\nKolonia Mainz Trenak to\nFrankfurt Mainz Trenak to\nBerlin Mainz Trenak to\nMainz Trenak Brusela\n4 of 5 Beautiful Rivers gehienak Europan: bere\nLuzera: 485 mila / 780km\nIbilbidea: Dijon Ipar-mendebaldeko, Frantzian egindako English Channel Le Havre to\nhiri askok identifikatzen horietako ezaugarri bat dute, beren existentzia definitzen, eta pultsua duten hirien bihotzean zeharkatzen gisa jarduten. Sena ibaia Parisen dago zer River Thames Londresko da, Danubio Budapest to the. epizentroa da, inguruan turista etorkina, non behatzeko dute erakargarri ospetsuak eta oroitzapenak ateratzeko.\nSeine Cruise ezinbestekoa da!\nliteralki aukeratu ahal edozein eskaini Seine Zeharbideak bat pentsatzen dugu, eta ezin izango duzu etsita! Parisko onenak ikusteko aukera izango duzu, maitasunaren hirian. Zure aukera da zabala. denbora mugatua bada, Zeharbideak dira eskuragarri zure denbora gutxian sartu han kabitzen. gehiago ezarritako atzera Vibe For, Seine afaria crucero gozatzeko, Eiffel Dorrea eta Louvre museoan haren begirada, by nabigatzen duzun bezala. Edo erakargarri hauek eta crucero konbinatu dezakezu konbinazio esklusiboa egiteko, Bigarren solairura igotzeko, miresten ikuspegiak, eta gero hartu itsasontziz bidaia bat, afaria eta gozatuz ardo. Moulin Rouge ikuskizun bat are You hartu ahal izango duzu bada orain dotoreetan? Benetako Paris ikusteko, Seine crucero ezinbestekoa da.\nAzken Pick Europako ibaiak For – Holandako Waterways\nLuzera: 528 mila / 850km\nIbilbidea: Herbehereak Ipar Itsaso\nibaiak txiki, ubideak eta Herbehereak itsasoetan barnealdeko osatzen Holandako Waterways, eta hemen cruising Europa eta bere herrialdeak behe deigarria esploratzeko modu lasaigarri bat da. Amsterdam eta Rotterdamen hirietan inguruan Txangoak askotan ibilbide agertzen dira, baina bat nabarmendu Holandako Waterways ibaiaren crucero serie da 19 benetakoa errotak canal ertzean line Kinderdijk eskualdean. Lortu zure kamerak prest.\nEra berean, zoragarria Keukenhof lore erakustaldiak dira, lore lorategi handiena. koloreen alfonbrak liluragarri zazpi milioi tulipak egilea, nartzisoak eta beste loratze - beren bikain onenean apirilean eta maiatzean zehar. Look out, urte sasoi honetan itsas bidaiak laburragoak zehazki Holandako bonbilla eremuak bideratua dagoen.\nguztiak itsasontzian! tren txartela duten Bartzelona River batera bidaia Save A Train gaur eta emateko cruising!\nEgin nahi duzun embed gure blog post “5 Beautiful Rivers Europako To arakatu” zure gune kalera? bai hartu ahal izango duzu, gure argazki eta testu eta besterik ematen digu kreditu blog post honen esteka batekin. Edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2Fmost-beautiful-rivers-europe%2F%3Flang%3Deu- (Joan behera apur bat ikasi Kodea ikusi)


Azukre gehiegi hartzea izan daiteke elikadura-ohitura okerretako bat. Dieta oso-osorik aztertu behar da maiz samar jaten den elikagai azukretsurik baden edo ez identifikatzeko: opilak, gozoak, txokolatea, freskagarriak…\nItsasoko gatza naturalagoa da, gatza lortzeko prozesua bera naturalagoa delako: eguzkiaren bidez lurruntzera eta kristaltzera uzten da, besterik gabe. Ondorioz, gatz hori zapore gehiagokoa izaten da ohiko gatza baino, mineralak kontzentratuagoak izaten ditu eta: kaltzioa (ohikoak halako 4), potasioa (ohikoak halako 14) eta iodoa. Sodioa, berriz, itsasokoan baino kontzentratuagoa egoten da ohiko gatzean (gatz kopuru berean neurtuta, betiere). Dena den, itsasoko gatza neurri osasungarrian hartuta (egunean ez 5 gramo baino gehiago), ezin da jo oligoelementu eta mineral-iturri naturaltzat; ez dauka elikadura-balio hori. Gatza beharrezkoa da bizi izateko, sodioa eta kloroa ematen baititu, eta bi oligoelementu horiek oso funtzio espezifikoak dituzte organismoan. Baina neurrian dago arazoa. Gaur egungo elikadura-ohituren eraginez, organismoak kudea dezakeena halako bi hartzen dugu gatza, eta hainbat nahasmendu ekarri ohi ditu gehiegikeria horrek: bihotzekoak, giltzurrunetakoak, hipertentsioa… Gatza, izan ohikoa edo izan itsasokoa, neurrian erabili behar da beti.\nMonosakarido bat da, karbohidrato sinple mota bat alegia, zeina berez agertzen baita eztian (%20-40 inguru izaten du), frutetan eta fruta-zukuetan (% 20-40), eta berduretan (%1-2). Sakarosaren -ohiko azukrearen- osagai oinarrizkoetako bat da gainera. Eztitzaile gisa ere erabiltzen da elikagai prozesatu askotan eta sendagaietan. Fruktosa ugari duten arto-jarabeak gero eta gehiago erabiltzen ditu elikadura-industriak eztitzaile gisa. Fruktosak, izan ere, sakarosak baino ahalmen eztitzaile handiagoa du, eta horrexegatik ari da hedatzen gehigarri gisa. Lau kilokaloria ematen ditu gramo bakoitzeko (4 Kcal/g), eta azukre sinplea denez, neurrian hartzekoa da, batez ere pisu gehiegi dutenek, gizen daudenek, triglizeridoak goi samarrean dituztenek, diabetesa dutenek, hipogluzemia… Kariogenikoa da, hau da, txantxarra eragin dezake aho-higienea egoki zaindu ezean.\nIodo Gabeziagatiko Nahasmenduen eta Tiroide Disfuntzioaren Lantaldean ari diren adituen esanetan, elikaduraren bidez iodo kopuru egokia hartzeak lagundu egiten du hipotiroidismoari aurre hartzen (SEEN Espainiako Endokrinologia eta Nutrizio Elkartearen barneko taldea horrako hori). Zehazki, nabarmendu dute iodoa “ezinbesteko” elementua dela tiroidearen hormonak normal ekoitz daitezen, eta, horregatik, gatz iododuna eta itsasoko arrainak jateko gomendioa egiten dute. Dena den, adin, genero eta egoera fisiologiko bakoitzari iodo kopuru jakin bat hartzea komeni zaio. Lantalde horrek bildu duen esperientziak erakusten duenez, jendeak, oro har, baita eskola adinean dauden haurrek ere, 150 mikrogramo iodo hartu behar dituzte egunean. Horrela egiteak lagundu egin dezake hipotiroidismoari aurre hartzen (Espainiako Estatuan 70.000 pertsonari eragiten die). Nahasmendu horren eraginez, behar baino gutxiago sortzen dira tiroideko hormonak, eta akidura kronikoa eragiten du, ahuldadea, larruazala lehortu egiten da, hotza ezin izaten da eraman eta ilea erori egiten da, besteren artean.\nEz da jokabide egokia edari jakin bat izan duen botila bestelako likido batekin betetzea. Adibidez, ur-botilatxoa zukuz edo freskagarriz betetzea, edo ozpin-ontzi gisa erabiltzea. Elikadura arloko segurtasunaren aurkako jokabidea da horrako hori, ontzi bakoitzak osaera kimiko jakina izaten duelako, jatorrizko elikagaiaren karga kimikoari eusteko modukoa hain zuzen ere. Horrek esan nahi du olioaren azidotasunak, eta zer esanik ez ozpinarenak, plastikoaren elementu kimikoak likidora pasaraz ditzaketela (migratzea esaten zaio horri); aldiz, halakorik nekezago gertatzen da botila jatorrizko likidoarekin betetzen bada (ura ur-botilan, ozpina berean, olioa berean…).


Gasanz lehen sakandarra Alberdik irabazitako Tritoienan - Sakana - Guaixe.eus\nGasanz lehen sakandarra Alberdik irabazitako Tritoienan\nGuaixe 2018-06-19 13:09\n74 partaide izan zituen Arbizuko kanpinean jokatutako II. Tritoienak (19 km), 44 lasterketan eta 30 mendi martxan\nTritoienako sailkapena (19 km)\n1. Jon Alberdi Etxabe (Zestoa): 1:43:11\n2. Felicisimo Solanas (Sestao): 1:49:39\n3. Teddy Garzon (Ukar): 1:50:27\n4. Lartaun Rodriguez (Donostia):1:52.08\n5. Javi Gasanz (Altsasu): 1:56:43\n6. Alatz Agirre (Arbizu): 1:58:05\n7.Iker Flores (Urdiain): 1:59:19\n8.Fran Araña (Arbizu): 1:59:34\n9. Ivan Blanes (Berrioplano): 1:59:58\n10. Jokin Bereziartua (Atsasu): 2:00:20\n11. Raul Legarza (Aiegi): 2:00:51\n12. Joseba Iza (Arbizu): 2:03:15\n13. Juan Larrea (Atsasu): 2:06:59\n14. Asier Santos (Gasteiz): 2:07:42\n15. Mikel Berastegi (Arbizu): 2:08:08\n16. Iker Urbizu (Donostia): 2:08:20\n17. Iker Ansa (Donostia): 2:11:25\n18. Aitor Miguel (Canfran): 2:11:44\n19. Iosu Flores (Iruña): 2:12:09\n20. Kepa Lodi (Araia): 2:12:15\n21. Javier Martinez (Murieta): 2:12:41\n22. Eduardo Lopez (Sestao): 2:13:12\n23. Oskar Garcia (Gasteiz): 2:13:30\n24. Joxian Salgado (Altsasu): 2:16:15\n26.Asier Leitza (Arbizu): 2:18:18\n28.Ibon Pujana (Durango): 2:24:32\n30.Ivan Martin (Arbizu): 2:29:01\n31.Imanol Manterola (Zarautz): 2:29.29\n32.Pako Moreno (Altsasu): 2:29:42\n34.Julen Eizmendi (Zarautz): 2:30:07\n35.Ander Montalvo (Zarautz): 2:30:07\n36.Jon Garaialde (Segura): 2:43:20\n37. Jon Araña (Arbizu): 2:46:26\n38.Carlos Saez (Santurtzi): 2:49:46\n39.Carlos Vallecas (Santurtzi): 2:49:46\n25. Ainhoa Jauregi (Donostia): 2:16:22\n27.Bea Martinez (Iruña): 2:20:26\n29.Ainara Uribarri (Oñati):2:24.53\n33.Rebeca Artieda (Zizur): 2:30:05\nLarunbatean jokatu zen Arbizuko kanpinak eta Dantzaleku Sakana atletismo klubak Ergoienako Udalaren eta hainbat babeslerekin antolatutako II. Tritoiena mendi lasterketa. Aurten ibilbide berria estreinatu zuen probak: Arbizuko Kanpinetik atera eta Ondatzera iritsi behar ziren korrikalariak, handik Unanuko herrira jaitsi, eta Unanutik Beriain igotzeko. Ondoren, Uharteko portutik jaitsi behar ziren eta Ondatzetik barna atzera ere Arbizuko kanpinera iritsi. Guztira, 19,5 km eta 1.050 metroko desnibel positiboko proba.\nIbilbidea berritzeaz gain, parte hartzeko moduan bi aukera egon ziren. Batetik, ibilbidea korrikan egitea eta, bestetik, ibilbidea oinez egitea, mendi martxa baten antzera. 44 korrikalari animatu ziren lehen aukeran eta 30 inguru bigarrenean. Horrela, goizeko 8:00etan martxistak atera ziren eta 9:30ean, aldiz, korrikalariak. Eguraldia polita zen, korrika egiteko aproposa, baina Beriain gainean kristoren lainoa zegoen, estalia zegoen Beriain punta. Jakina, horrek makina bat zailtasun sortu zizkien korrikalariei. Izan ere, ibilbidea ongi markatuta zegoen, baina lainoarekin bateonbat despistatu zen eta denbora pixkat galdu zuen. Hala ere, sekulako denborak egin zituzten korrikalariek, espero baino azkarragoak.\nGizonezkoetan Jon Alberdi Etxabe zestoarrak aurrea atera eta sekulako lasterketa egin zuen. Aurreikusten zen azkarrenek ordu bat eta hiru ordu laurden beharko zituztela proba osatzeko, baina Alberdik aurreikuspenak hobetu eta ordu bat eta 43 minutu behar izan zituen (1:43:11). 6 minutu pasa atera zizkion aurreko astean Lakuntza-Aralarren hirugarrena sailkatu zen Feli Solanas sestaoarrari (1:49:39). Ukarko bizilaguna den Teddy Garzon izan zen hirugarrena (1:50:27). Aipatzekoa da sakandar azkarrena Javi Gasanz gazte altsasuarra izan zela, helmugan bosgarrena (1:56:43).\nEmakumezkoen kasuan Beriaingo lainoa erabakigarria izan zen. Ordura arte Ainara Uribarri zihoan aurretik, 20 segundo inguruko aldearekin, baina Beriain gaineko lainoarekin nahasi eta gero, 6-7 korrikalari inguruk bidea galdu zuten eta hor hartu zuen aurre Ainhoa Jauregi donostiarrak. Horrela, aldea atera eta ongi kudeatu zuen abantaila, helmugara bakar-bakarrik iritsita (2:16:22). Lau minutu pasako aldea atera zion Bea Martinez irundarrari (2:20:26) eta 8 minutukoa Ainara Uribarri oñatiarrari (2:24:53).\nBukaeran korrikalariek, oinezko martxan parte hartu zutenek eta probaren antolaketan aritu ziren boluntarioek auzate ederra zuten zain. Joseba Ezkurdia pilotari arbizuarrak banatu zituen sariak: bi txapeldunei txapela, Unanuko ihoteetako kattola, Pierola upategiko 5 litroko ardo botila eta produktu lotea eman zizkien; bigarrenei produktu lotea eta Arbizuko kanpineko etxetxo batean asteburuko egonaldia; eta hirugarrenei produktu lotea eta Arbizuko kanpinean bi pertsonendako afaria. Horretaz gain, korrikalari guztiek produktu lotea jaso zuten eta sari berezia jaso zuten proba osatu zuen korrikalari gazteenak eta edatetuenak. Lehen arbizuarrak, helmugan seigarrena izan zen Alatz Agirrek, ardo kaxa jaso zuen. Aipatzekoa da ere boluntarioek produktu lotez osatutako poltsa bana jaso zutela.\nProba jarraitzen oso giro ona egon zen eta antolatzaileek adierazi zutenez, hurrengo urtean ere Tritoienan parte hartzeko aukera izanen da. Beriain ardatz hartuta, Beriainek duen erakarmen horrekin, ez da harritzekoa.


Basherri Egunean azoka eta festa izango dituzte Lazkaon - Goierriko Hitza : Goierriko Hitza\nBasherri Egunean azoka eta festa izango dituzte Lazkaon\nHerriko baserri eta nekazarien emaria erakutsiko dute, plazan hamalau postu jarrita. Ganadu eta animalia erakusketa ere jarriko dute.\nLazkaon nekazaritza eta baserria zertan diren erakutsiko dute, zortzigarren aldiz, igandeko Basherri Egunean. 09:00etatik 14:00etara, hamalau postu jarriko dituzte lazkaotarrek. Ganadu eta animalia erakusketa ere jarriko dute, plazan: behiak, astoak, zaldiak eta behorrak, ardiak eta ahariak, txerriak, ahuntzak eta antzarak ekarriko dituzte.\nEnparandegi baserrikoek zumezko otarrak egingo dituzte, prozesua erakutsiz batera.\nAzoka girotzeko, trikitilariak ibiliko dira kalean. Zozketa berezia ere egingo dute aurten: baserrietako elikagaiekin betetako saskikada bat zotz egiteaz gain, 100na euroko hiru bonu zozkatuko dituzte, baserrietan gastatzeko.\nSan Benito ikastolako batxilerreko 1. mailakoek pintxoak egin eta salduko dituzte, sagardoarekin lagunduta. Ikasturte bukaerako bidaiarako bilduko dute dirua.\nSagardo festa, bihar\nNekazari azokaren bezperan, bihar ere jai usaina izango da Lazkaon. 27. Sagardo Festa egingo dute, plazan, 19:00etatik aurrera. Goierriko eta Gipuzkoako 19 sagardotegitako sagardoak probatzeko aukera izango da, edalontzia euro 1ean erosita. Taloak egongo dira, eta Jundajo txarangak joko du.\nBaserriari lotuta, igandean plazan postua jarriko duen Iztueta esnetegiak beste produktu bat aurkeztuko du, bihar 11:00etan, Iztueta Azpikoa baserrian. ‘Gasna zuri gazia’ sortu dute, biguna eta zabalgarria.


Korea - aireportua transferentzia\nKorea — aireportua transferentzia\nBada, zuzeneko jazz musika da zure gauza, ondoren, hau da, leku bat dela eta bisitatu nahi duzu Seulen. Barra estaltzen hiru solairu ditu, bakoitza protagonista, hainbat musika-genero. Oinarritutako Blue Moon taberna GU, naturarekin bat eskaintzen erromantiko bat eta intimo ezarpena non tokiko musikari ahal izango unleash beren sormena baten aurrean appreciative audientzia.\nElikagaien kalitatea altua da, eta zerbitzua da, none bigarren da. Bada, ari zaren bat artisau garagardo maitalea nor ez da edukiak rrizko Korean garagardo, orduan hau da zure lekua. Aukeraketa zabal bat edari da erraz eskuragarri, bai punteatu eta ontziratutako, eta langileak oso atsegina eta oso ezagutzaile edariak zerbitzatzen ari. Giro epela da eta gonbidatuz, eta ez dago aukera ona elikagaien abiarazi. Koreako artisau garagardo eszena txiki baina gero eta handiagoa, eta horrek taberna honetan, berezia altxor. If you re in the mood for laginketa batzuk italiako ardo erosoa ezarpena eta, ondoren, Noxa Egongela eskubidea izan behar du zure kalezulo. Italiar estiloko sukaldaritza da, halaber, menu eta langileek harrotasuna beraiek beren Kosmopolita koktelak, horrek esan dute onenak dira hirian. Duzu lagin bat, zeure burua ikusi nahi duzun ala ez, ados. Fundoori prides bera izateaz gain, lehen tandoori taberna guztiak Korea, eta hori da, zalantzarik gabe, lorpen bat kontuan hartuta dearth Indian jatetxeak Seulen. Hemen da, bisitariak dira gai lagin bat zaporea Indiako azpikontinenteko koreako penintsulan, guztiak gozatuz bitartean ederren aukeraketa artisau garagardo aktibo bat eta kartsua ezarpena ez bezala, beste ezer herrian. Zoragarri bat koktel taberna eta jatetxea zuzentzen American ex-laztanak, hemen aurkituko duzu batzuk friendliest pertsona ari zaren litekeena topo. Koloretsua asko edariak aukeran eta tacos gozoak asetzeko izango edonork bezala sentitzen atseden bat behar dute, batetik, elikagaien Korean.\nRooftop da udan irekita behar baduzu, aire freskoa batzuk\nHau ederra establezimendu berezia eskaintzen Zeelanda Berria gaikako ezarpena mezenas beratzen. Taberna honetan, zein da zuzentzen Kiwi ex-laztanak, eskaintzak gora sorta bat Zeelanda Berria, ardoak dira, oso zaila da etorri, beste nonbait Korea. Ere hartu ahal izango duzu arraroa ikusteko aukera zuzeneko rugby, eta kilker joko big-pantaila, edo lagin batzuk bereizgarria koktelak eta espiritu. Leku ezagun bat batera bai bertakoek eta ex-laztanak, Bulldog Pub bat eskaintzen up bizia eta giro abegitsua non erlaxatu eta unwind enpresa bezala-zabaltasuna pertsona guztiak mundu osoko. Langileek erabiltzen dira elkarreraginean atzerritarrak, eta pozik izango laguntzeko hautatu janaria eta edaria. Prezioak oso arrazoizkoa ere, zein da, zalantzarik gabe, positiboa hiri batean ezin dela eskuratu nahiko garestia oraindik ibili ez bada. Ari bazara, ondoren, ezer ez baino gehiago delicious hanburgesa eta freskagarriak, garagardoa garbitzea behera eta, ondoren, Maloney Pub Parrilla izan behar du zure helmuga aukera. Kokatutako turismo-friendly Itaewon, hemen aurkituko duzu zerbitzu azkar eta ongi etorria vibes.\nEz da alperrik galdu behar bada ari zaren auzoan\nHau harrigarriro oasi lasaia aurki daiteke bihotza Seul-en lanpetuta diseinatzaile Gangnam Auzoan. Hemen aurkitu ahal izango duzu North American giro osagarri ugari garagardo hori izan inportatutako, estatu Batuetan eta Kanadan. Bisita bat merezi badu oraindik aldarte nabarmen bat ez-Korean arratsaldean\nKorean Jabetza Intelektualaren Bulegoan


Herriko zuhaitzetan, mozketak eta birlandaketak egingo dituzte - Astigarraga - Kronika.eus\nHerriko zuhaitzetan, mozketak eta birlandaketak egingo dituzte\nZuhaitzen egoera aztertu du Astigarragako Udaleko obra eta zerbitzuen sailak, eta kasu batzuetan, mozteko beharra dagoela ikusi du.\nHerriko zuhaitzen egoera ezagutzeko, horien azterketa egin berri du Astigarragako Udalak, obra eta zerbitzuetako sailaren bitartez. Eta nabarmendu du, kasu batzuetan, mozketak egiteko beharra dagoela. Birlandaketa batzuk ere egingo dira.\nHiru gunetan aurreikusi dituzte mozketak, zehazki: Donostia Ibilbideko industriagunean, Pelotari kalean, eta Txalaka industriagunean.\nDonostia ibilbidean, dagoeneko moztu dituzte zuhaitz batzuk, parasito batek eragindako gaitza zeukatelako. Inguru horretan, gainera, mihura kasuren bat ere ikusi dute, eta jarraipena egingo diote, ikusteko nola eragiten duen zuhaitzaren muinean.\nDonostia ibilbidean, parasito batek gaitza eragin die, bertako zenbait zuhaitzi.\nPelotari kalean, berriz, erramuak mozten hasi dira, asko haunditu direlako zuhaitzak, eta pisu haundia dutelako. Horrek, lurraren ezaugarriak ikusita, zuhaitzak erortzeko arriskua dakar, eta segurtasunagatik erabaki dute moztea.\nEta azkenik, Txalaka industriagunean, platanondoak dira moztuko dituztenak. Izan ere, azaldu dutenez, «arazo larriak» sortzen dizkiete zuhaitz horiek, industriagune horretako jabeei zein erabiltzaileei.\nHerriko beste hainbat tokitan, aldiz, lehortu egin dira zuhaitzak, eta horien birlandaketa egingo dute. Besteak beste, izango dira Erribera plazako zenbait zuhaitz, edota Troia ibilbidekoak.


Bidezko merkataritzarekin konprometitutako hiria nola izan | Consumer\nEspainiako bederatzi udalerrik lortu dute Bidezko Merkataritzaren aldeko Hiriaren ziurtagiria, produktu horien aldeko konpromisoari esker\nEgilea: Azucena García 2013-ko martxoak 30\nLas bidezko merkataritzaren aldeko hiriak halakotzat hartzen dituen egiaztagiria lor dezakete. Espainian, dagoeneko bederatzi udalerrik lortu dute, eta beste 12k aurki lor lezakete. Baldintzak errazak dira eta, bete ondoren, bidezko merkataritzaren aldeko hirien sarean parte hartzeko aukera ematen dute, bidezko merkataritza sustatzeko eta herritarrei hurbiltzeko esperientziak trukatzen baititu. Hona hemen azalpena: nola lortu behar den bidezko merkataritzaren hiri-ziurtagiria, eta zein udalerrik lortu duten orain arte .\nNola izan hiri bat bidezko merkataritzaren alde\nBidezko Merkataritzaren aldeko Hiriak bidezko merkataritzako produktuak hurbiltzen dizkie herritarrei\n“Bidezko Merkataritzaren aldeko Hiria herri eredu bat da, bidezko merkataritzako produktuak herritarrengana hurbiltzen dituena administrazio, denda, enpresa eta elkarteen bidez”. Honela dio Organización de la ciudad azterketa horri buruzko informazio guztia zehazten duen web orria.\n2001ean lortu zuen lehenbizikoz Garstang hiri ingelesak mundu osoan. Baina, batez ere, 2006az geroztik zabaldu da, Bidezko Merkataritzaren aldeko Hirien Nazioarteko Ekimena , Europar Batasunak berak babestuta.\nAkreditazio hori jaso nahi duten hiriek posta elektronikoz bidali behar dute eskaera, galde-sortak beteta, honako helbide honetara: ciudadanía porelcomercializojusto@c.coop eta bost baldintza betetzea :\nHonen aldeko ebazpena onartzea: bidezko merkataritza eta Udalak edo Tokiko Kontseiluak horrelako produktuak kontsumitzeari.\nEskaini bidezko merkataritzako produktuak hiriko kafetegi, jatetxe eta dendetan.\nSektore pribatuaren eta hezkuntza komunitatearen konpromisoa egiaztatzea. Horretarako, produktu horiek barne-kontsumoan sartu behar dira.\nProgramako ekintzak koordinatuko dituzten tokiko eta sektore anitzeko lantaldeak sortzea.\nPrograma herritarrei jakinaraztea.\nOrain arte, mundu osoko mila udalerrik baino gehiagok, horietako bederatzik espainiarrek, badute titulu hori: Bilbo, Kordoba, Espejo, Getxo, Laredo, Leon, Madril, Puerto Real eta Torrelavega . Espainiako beste hamabi herrialdek laster lortuko lukete Bidezko merkataritzaren aldeko hiria .\nBilbo eta Getxo (Bizkaia) izan dira azkenak zerrendan, 2012an. Bilbon, Udalaren eta beste erakunde publiko batzuen erosketek bidezko merkataritzaren irizpideei jarraitzen diete, eta horien produktuak 18 txikizkako saltokitan eta 12 ostalaritza-establezimendutan eros daitezke. Getxon ere Udalak konpromisoa hartu du eta produktuak zortzi denda eta lau ostalaritza-establezimendutan saltzen dira.\nKordoba titulua lortu zuen lehen hiri espainiarra izan zen. 2008an onartu zuen bidezko merkataritzaren aldeko adierazpen instituzionala, eta haren ondoren bete ziren gainerako baldintzak.\nIspilua (Kordoba), berriz, hori lortu zuen lehen herri espainiarra izan zen, 2008an ere erakunde adierazpen bat onartu ondoren. Bidezko merkataritzaren bidez “berdintasun handiagoko mundu baten alde” borrokatzea izan zuen helburu, eta, horregatik, baldintza guztiak betetzeko konpromisoa hartu zuen.\nLaredo (Kantabria), 2008an, urrats berak egin zituen, eta lortu zuen jatetxe-arloko lau establezimendu eta herriko bi denda gutxienez bidezko merkataritzako produktuak saltzea, sentsibilizazio-jarduerekin batera.\nLeon bere webgunea ere badu, denda espezializatuetan, ostalaritzako lokaletan, ostatuetan, banatzaileetan eta inportatzaileetan bidezko merkataritzako produktuak non erosi adierazten duena.\nMadril 2011n lortu zuen ziurtagiria, bidezko merkataritzarekin konprometitutako 600 bat enpresarekin. Gainera, herriko Udala hainbat erakunde eta GKErekin elkarlanean ari da, museoetan, unibertsitateetan eta ikastetxeetan programak garatzen ditu eta “web orri bat eta profil bat sortu ditu Facebook-en udal kanpaina zabaltzeko”.\nBenetako portua (Cádiz) 2011ko maiatzean jaso zuen kalifikazioa. Hori lortu ondoren, bere laguntza mantendu du, besteak beste, bidezko merkataritzaren aldeko kanpaina batekin, produktu horien erosketa sustatzeko.\nTorrelavega (Kantabria) 2011n egin zen. Hori lortzeko prozesuak bi urte iraun zuen, eta denbora horretan udalerriak eskatutako baldintza guztiak bete zituen eta sektore publikoaren eta pribatuaren konpromisoa lortu zuen.\nHerritarrek gutxieneko espazio kopuru batean bidezko merkataritzako produktuak eskuragarri izatea bermatu behar da.\nAzterketa hori jasotzeko, ezarritako irizpide guztiak bete behar dira. Ez da lortzen hiriaren estatusa bidezko merkataritza baldintza guztiak betetzen ez diren arte. Gaur egun, Zaragoza irizpide guztiak bete ditu bidezko merkataritzak hiri izendatzeko, eta beste 11 hirik gehiengoa bete dute eta gainerakoak lortzeko prozesuan daude.\nHelburua bidezko merkataritza herritarren eguneroko bizitzan, haien kontsumoa normalizatzea gainerako produktuekin batera, baita erakundeen erosketa publikoak ere. Horretarako, ezinbestekoa da tokiko agintariek eta sektore publikoko beste erakunde batzuek “gutxienez bidezko merkataritzaren irizpideren bat kontuan hartu duten erosketa eta kontratuen gutxieneko kopurua” egitea. .\nGainera, bermatu egin behar da herritarrek ahalik eta espazio gutxienetan eskura ditzaketela produktuak, haiek ezagutzeko eta haiekin ohitzeko modu gisa. Baina enpresek, erakundeek eta ikastetxeek ere bidezko merkataritzarekin konprometituta egon behar dute. Trukea eta koordinazioa lortu nahi dira, bidezko merkataritzak merezi duen garrantzia eta eragina izan dezan.\nbidezko merkataritza hiri merkataritza


Tu manager de ciclismo\nZure talde pertsonalizatua sortu\nZure txirrindularien sasoia kudeatu\nZure txirrindulariak entrenatu\nlehiatu denbora errealean\nMunduko lasterketa onenetan izen eman\nKontrata itzazu txirrindulari, entrenatzaile, fisioterapeuta, mekanikari,… Kontrola itzazu finantzak, eta kudea ezazu zure ametsetako kluba. Gaindi itzazu denboraldian zehar agertzen diren ezbehar guztiak.\nPresta itzazu itzuli handiak: entrenamendu esklusiboak, kontzentrazioak, kirol-materiala eta abar eta abar.\n- Etapen simulazioa 3Dan. Lehia zaitez beste jokalari batzuekin denbora errealean eta 3D agertokietan. Berezko IA izango duten aurkariek lasterketa bakoitza irabazteko borrokatuko dute azken metrora arte; esprint azkarretatik mendiko etapa gogorretaraino.\n- Diseinatu estrategia onena eta egokitu une oro zure taldea lasterketan 3Dko agertoki batean, edo estrategia bat diseinatu eta lasterketa simulatu.\n- Lasterketa errealeko bi kategoria: WORLD eta PRO. Horien barruan, era guztietako Tourrak, Giroak, Vueltak, Voltak eta egun bateko lasterketak, 240 etapa baino gehiagorekin; Frantzia, Espainia, Italia, Belgika, Japonia, Kalifornia, Roubaix, Lieja,...\n- Egutegiko lasterketa onenetan izena eman eta lehiatu lasterketa lauetan, kronoigoeretan, erlojupekoetan, pabesean, mendian, maila ertaineko mendietan,...\n- Kontrola ezazu egoera fisikoa, baita forma eta denboraldian zehar metaturiko nekea ere: txirrindulariak lasterketa garrantzitsuenetara egoera optimoan heltzeko.\n- Kudeatu zure taldeko langileak: mekanikari, fisioterapeuta edota entrenatzaile gisara, bakoitza bere berezitasunekin.\n- Kirol materialeko fabrikatzaileekin negoziatu uneko bizikletarik onenak lortzeko eta osagaietako hobekuntzak ikertu emaitza hoberena lortzeko lasterketan.\n- Garraiobideetako hornitzaileak kontratatu lasterketetarako flotarik onenak lortzeko eta honela txirrindularien errendimendua eta atsedena hobetzeko.\n- Kudeatzaile ona zarela erakutsiz, bilatu zure talderako babeslerik onenak eta negoziatu beraiekin. Merchandisingaren kudeaketarekin sarrerak areagotu.\n- Fitxatu behar dituzun lasterkariak eta transferi itzazu behar ez dituzun txirrindulariak.\n- Klubaren beheko kategorietan kontratatzeko promes gazteak ikuskatu. Entrena itzazu eta beharrezko ikusten duzunean mailaz igo.\nTxirrindularitza eta kirol-kudeaketako jokoak atsegin badituzu, hauxe duzu zeure jokoa. Esperimenta ezazu txirrindulari-lasterketa baten eta zure klubaren kirol-kudeaketaren zirrara. Eraman zure kluba mundu-podiumaren gorenera.\n3D MOTOR GRAFIKO BERRIA\nLasterketa osoak 3Dan lehiatu eta gozatu hobetutako grafikoez jokoaren motor berriaren eskutik. Estrategia bat ere diseinatu dezakezu eta lasterketa momentuan simulatu.\nDenboraldiaz gozatu zure erritmoan, egunek zuk aukeratzen duzun erritmora egingo dute aurrera. Jokoaren aurrerapena jolasteko denbora daukazunean gertatuko da.


2019-11-14 - Lea-Artibai eta Mutrikuko Hitza : Lea-Artibai eta Mutrikuko Hitza\nTxomin Agirre 28ko eraikina bota beharko du Ondarroako Udalak\nJabea LKS enpresa baldin bada ere, epaileak udalari agindu dio eraikina eraistea. Eraisketa kostu handiagaz gain, 465.000 euro baino gehiago ordaindu beharko ditu udalak kalte ordainketan.\nHirugarren Odoloste Eguna ospatuko dute Markina-Xemeinen\nBeti Jai jubilatuen elkartekoek 140 odoloste korda prestatu dituzte, zapatuan Plazabarripean ospatuko den ekitaldian eskaintzeko.\nZapatuan egingo dituzte Mutrikuko Herri Krosa eta Kros Txikia\nMutrikuko Talaixa Triatloi Klubak eta Mutrikuko Udalak elkarlanean antolatuta, hamazazpigarrenez Herri Krosa egingo dute zapatuan [azaroak 16]. Lasterketa 16:30ean hasiko da Goiko Plazan, eta 16 urtetik gorako kirolariek parte hartzeko aukera edukiko dute.\nMarkina-Xemeinen amaituko da Euskal Herriko 30. Hiru Txirlo Txapelketa\nMomentuz, bolatoki baten faltan, Elgoibarko Xabier Loiola (San Migel) doa sailkapenaren buruan. Zapatuko jaurtialdia 17:00etan hasiko da.\nZabalik dago Mutrikuko II. Argazki Lehiaketako lanen erakusketa\nErakusketan dauden argazkien artean gustukoena bozkatzeko aukera edukiko dute herritarrek, azaroaren 19ra arte.\nEstreinako liga federatuko errugbi partidu bat jokatuko dute Mutrikun\nAthetico San Sebastian eta Hernaniren artean osatutako taldearen aurka neurtuko ditu indarrak Mutriku eta Zarautz Beltzak taldeetako kideek osaturiko taldeak. Partidua zapatuan jokatuko da San Migel futbol zelaian, 14:15ean hasita.\nOndarroako Yaalah elkarteak Sahararen aldeko elkartasun zozketa antolatu du bigarrenez\nAzaroaren 23an egingo duten zozketako txartelak Gaztedin, Kirrixkin, Amarratzan, Kuriken, Zurrumurrun eta Koxkorran erosi daitezke euro baten truke.\nAbian da Ondarroako PERUrEKIN elkartearen bigarren eskuko azoka solidarioa\nAzoka zabalik dago hilaren 24ra arte, Alamedako udal erakusketa aretoan\nOndarroako Udaltzaingoak kalean sufrea ez botatzeko gogorarazi du\nUdaltzaingoak ohartarazi duenez sufrea botatzeak ez du animaliek euren beharrizanak egitea saihesten. Azufrea ukitzeak edo hautsa arnasteak berriz, kalteak eragin ditzake pertsonengan eta animaliengan.


Hasiera > Filmak > Min ezkutuak\nLGTB komunitateari buruzko dokumentala da. Bertan, haien egoera erakutsi nahi zuen zuzendariak. Komunitate horretako hainbat pertsonak hitz egiten dute, beren ikuspuntua emanez. Bilbon normaltasunez tratatzen al da? Zein da familiakoen errekzioa? Egoera aldatu al da? Komunitate baten barruan egotea beharrezkoa al da?\nZuzendaria: Ane Garcia\nMU Ikasleen saileko dokumental onenaren saria